Ruska centralna banka podigla je referentnu kamatnu stopu sa 9,5 procenata na 20 posto na godišnjem nivou, kako bi se suprotstavila rizicima od depresijacije rublje i rasta inflacije.\n„Eksterne okolnosti za rusku privredu su se drastično promenile. Podizanje ključne stope omogućiće pov<ećanje kamate na depozite do nivoa neophodnih za neutralisanje rizika od rastućih rizika od devalvacije i inflacije. Time će se podržati finansijska i cenovna stabilnosti i zaštiti štednja građana od devalvacije“, navodi se u saopštenju Banke Rusije, prenosi ruska agencija Tass.\nOvo je najviši nivo referentne kamatne stope u Rusiji ikada. Prethodni rekordan nivo od 17 procenata zabeležen je u decembru 2014. godine.\nruska centralna banka, kamatne stope\nPored toga, na predlog Ministarstva finansija i ruske centralne banke danas je doneta i odluka kojom se svim rezidentima u Rusiji koji se bave spoljnotrgovinskom delatnošću nalaže da prodaju 80 odsto svojih deviznih prihoda.\nBanka Rusije je u nedelju najavila niz mera za podršku domaćem tržištu kapitala, kako bi stavila pod kontrolu sve šire posledice oštrih zapadnih sankcija uvedenih protiv Moskve zbog napada na Ukrajinu.\nRublja u padu prema dolaru i evru za više od osam posto\nRublja je pala danas tokom glavne trgovinske sesije na Moskovskoj berzi za više od osam posto prema dolaru i evru.\nkamatna stopa/podizanje/Ruska centralna banka\nAIK Banka uspešno završava proces sticanja Sberbank Srbija


Turska s Amerikom u agresivnoj kampanji, pritiskaju države za nova priznanja nezavisnog Kosova! – Objektivni\nPočetna/Iz minuta u minut/Turska s Amerikom u agresivnoj kampanji, pritiskaju države za nova priznanja nezavisnog Kosova!\nErdogan se sada praktično nudi Bajdenu i na kosovskom pitanju nalazi dodatni razlog da poboljša odnose sa SAD, ocenjuju sagovornici Kurira\nIza najave Turske da započinje posao na povećanju broja zemalja koje će priznati nezavisno Kosovo krije se ambicija Ankare da pojača poziciju na Balkanu, ali i namera turskog predsednika Redžepa Tajipa Erdogana da vrati bliskost u tursko-američkim odnosima. Uprkos rešenosti Erdogana da lobiranjem pogura kosovsku državnost, uticaj Turske mogao bi biti ograničen, pogotovo u pet država EU koje čvrsto stoje protiv nezavisnosti Kosova, kao i u svetu nesvrstanih, ocenjuju sagovornici Kurira.\nNudi se Bajdenu\nBivši diplomata Milisav Paić kaže da dometi Turske ne mogu biti veliki, jer mnoge zemlje pokazuju rezervu prema Erdoganovim ambicijama.\n– Ovaj manevar je nesumnjivo skopčan s inicijativom Vašingtona. Bajdenova administracija je krenula da pritiska zemlje da priznaju kosovsku nezavisnost, jer je to postavljeno kao geostrateški cilj Vašingtona. Erdogan se sada praktično nudi Bajdenu i na pitanju Kosova nalazi dodatni razlog da poboljša odnose sa SAD. Naravno, Turska želi da ojača svoju poziciju na Balkanu i odavno pokazuje da ima interese na ovim prostorima. Stav protiv vitalnih interesa Srbije sasvim sigurno će baciti senku na srpsko-turske odnose, makar u smislu ugroženog međusobnog poverenja – objašnjava naš sagovornik.\nOn procenjuje da turska ofanziva neće imati snagu da promeni stav nesvrstanih zemalja, koje se protive nezavisnom Kosovu, kao ni stav pet članica EU.\n– Tih pet država nema mnogo manevarskog prostora, jer ne žele da KiM postane presedan za secesionizam u njihovim zemljama – napominje Paić.\nNi potpredsednica Centra za spoljnu politiku Suzana Grubješić ne očekuje zaokrete u EU.\n– Pozicija Grčke u vezi s priznanjem Kosova ostaje nepromenjena, iako je dobro poznato da je Grčka postepeno normalizovala odnose s Kosovom u mnogim oblastima i uspostavila saradnju na raznim poljima. Nikakve nagle promene ni zaokreti u grčkom stavu prema nezavisnosti Kosova ne bi trebalo da se dese pre postizanja sveobuhvatnog sporazuma o normalizaciji odnosa između Beograda i Prištine. Uticaj Turske kao velike regionalne sile je nesporan, ali ipak ne i jedini među islamskim svetom, u kome se prepliću interesi i drugih moćnih islamskih zemalja, od kojih mnoge nisu priznale Kosovo – napominje ona za Kurir.\nAko neko prizna, i mi krećemo u kampanju\nPredsednik Aleksandar Vučić poručio je juče da će, ukoliko bilo koja zemlja donese odluku o priznanju nezavisnosti Kosova, Beograd krenuti u kampanju za povlačenje priznanja.\nNa pitanje kako će Srbija reagovati ako Priština krene u kampanju za priznavanje, koju je najavio turski predsednik, a u svetlu sporazuma iz Vašingtona, Vučić je odgovorio: – To vam traje do septembra meseca. Ako bilo ko donese odluku o priznanju nezavisnosti Kosova, istog trenutka mi krećemo u kampanju povlačenja priznanja.\nVučić je dodao da poštuje turskog predsednika Redžepa Tajipa Erdogana, da želimo najbolje odnose sa Turskom, ali da imamo svoju zemlju, svoje interese i da ćemo se u skladu s tim interesima i ponašati.\nAmerika erdogan kosovo i metohija spoljna politika turska


► Trivan: Koordinaciono telo će se baviti ispitivanjem posledica NATO\nMinistar zaštite životne sredine Goran Trivan izjavio je danas da će se Koordinaciono telo pri tom ministarstvu, u kojem učestvuju i ministarstva odbrane i zdravlja, baviti stručnim delom istraživanja posledica NATO bombardovanja po životnu sredinu.\nOn je za Radio televiziju Srbije (RTS) rekao da je pre nekoliko meseci formirano to koordinaciono telo i da je sastavljeno od eksperata, naučnika i profesora univerziteta, a da komisija koju je formirala Skupština Srbije ima druge aspekte.\nTrivan je dodao da će se ta dva tela dopunjavati i da će Skupština Srbije "imati priliku da vuče neke poteze koje ekspertsko telo neće, ali će pomagati".\nPrema njegovim rečima, kada koordinaciono telo počne sa radom u punom kapacitetu, pokušaće da nađe način da izvrši neophodna istraživanja na Kosovu i Metohiji, jer tamo nije vršena remedijacija.\n"Predložićemo da se to uradi jer mislimo da to dugujemo svim građanima koji žive na KiM", ocenio je Trivan.\nOn je istakao da, iako je prošlo 19 godina, postoje naučne metode koje mogu dovesti do ispravnih zaključaka.\nTrivan je rekao da se posledice moraju otkriti zbog zdravlja građana, da bi znali u kakvoj sredini žive, koji su rizici po zdravlje i sredinu, i kakve mere da se preduzmu kako bi se zaštitili.\nGovoreći o rokovima, rekao je da naučnici nikad neće reći kada će doći do nekih rezultata jer je nemoguće predvideti na šta će da naiđu tokom istraživanja.\n"Rezultati su ono što nas zanima, nismo ništa oročili, naš rad će biti javan, radićemo onoliko dugo koliko je potrebno da dođemo do svih mogućih podataka", istakao je Trivan.\nMinistar se osvrnuo i na problem opasnog otpada navodeći da se rad na otkrivanju potencijalnih lokacija nastavlja, i dodao da postoje sumnjive lokacije, kao i da će javnost biti obaveštena kada se nešto tako otkrije.


STIŽU TRI LETJELICE ZA POTREBE MUP RS: Kriminalce će loviti ruskim helikopterima? :: Dešavanja u Bijeljini ::\nBijeljina +9 °C\n19. May 2022. / 00:00\nSTIŽU TRI LETJELICE ZA POTREBE MUP RS: Kriminalce će loviti ruskim helikopterima?\nTender za nabavku tri helikotera, za potrebe Ministarstva unutrašnjih poslova Republike Srpske, već je raspisan, a otvaranje ponuda planirano je za 9. septembar.\nIako za sada ne postoje zvanične informacije o tome ko bi mogao da isporuči ove letjelice, spekuliše se da bi one mogle da stignu iz Rusije.\nNa sajtu MUP-a RS objavljena je Odluka o izmjenama i dopunama plana nabavki za 2019. godinu, gdje su objelodanjene i pojedinosti u vezi sa kupovinom tri helikoptera.\nNavodi se da je procijenjena vrijednost, bez PDV-a, 42.163.000 maraka, te da je okvirni period zaključenja ugovora treći kvartal ove godine.\n"Sredstva su obezbijeđena odlukom Vlade Republike Srpske", navodi se u ovoj Odluci.\nOdakle će helikopteri biti nabavljeni, zvanično bi trebalo da bude poznato nakon otvaranja ponuda, s tim što je portal "Tango Six", tragom istraživanja na ovogodišnjem Vazduhoplovnom sajmu u Parizu, objavio da će se Republika Srpska najverovatnije odlučiti za ruske helikoptere Ansat.\nInače, MUP RS u posljednje vrijeme ulaže velika sredstva u svoje opremanje, a kako "Nezavisne" nezvanično saznaju, uskoro bi trebalo da im stignu i dva oklopna vozila "Despot", koje proizvodi preduzeće "Tehnički remont Bratunac" (TRB).\nDragan Lukač, ministar unutrašnjih poslova Republike Srpske, izjavio je nedavno da je "Despot" prvi put predstavljen 9. januara na paradi povodom Dana Republike Srpske, ali i najavio da će već na narednoj paradi učestvovati i veći broj tih vozila.\nPrema njegovim riječima, nakon isporuke ova prva dva vozila, biće napravljen ugovor MUP-a i TRB o isporuci još vozila koja će koristiti pripadnici MUP-a.\nSlavenko Ristić, generalni direktor preduzeća TRB, izjavio je ranije da su stručnjaci ocijenili da "Despot" ulazi u sam vrh multifunkcionalnih borbenih vozila.


Moje e-knjige | Denis Tomović - anđeoski medijum i iscelitelj\nU knjizi Moja visoka osetljivost delim sa vama najvažnije informacije o visokoj osetljivosti nervnog sistema, urođenoj karakteristici svake pete osobe na Zemlji.\nU njoj ćete pronaći test pomoću kojeg lako i brzo možete saznati da li ste visoko oseljiva osoba.\nTakođe, možete pročitati koje su odlike visoko osetljivih osoba i kako funkcionisati u svetu u kojem smo manjina.\nAnđeli ti pomažu da ostvariš snove\nSvi mi imamo iste resurse i isto vreme na raspolaganju, ali ipak neko postiže mnogo toga a neko se muči da postigne čak i malo.\nAko ste osoba koja u ovom trenutku ima puno snova, ali ih teško ili nikako ne ostvarujete, ne brinite. Nije tajna da brod kojim putujete treba usmeriti tamo gde želite da bi ste došli na cilj, ali ako vetar ne duva u vaša jedra, teško da ćete se pomaći od mesta gde stojite.\nAnđeli su tu da vam pomognu i ukoliko ih pozovete, oni će usmeriti vetar ka jedrima vašeg broda i pogurati vas da stignete u luku o kojoj maštate.\nU mojoj besplatnoj e-knjizi Anđeli ti pomažu da ostvariš snove pročitajte kako to anđeli rade i na koji način da se povežete sa njima, kako bi ste u punoj meri iskoristili vlastiti potencijal sa kojim ste došli u ovaj život.\nSnaga i moć, koju mnoge žene danas ispoljavaju, rezultat je svesnog ili nesvesnog potiskivanja ženske energije, odnosno mudrosti, intuitivnosti, emotivnosti i nežnosti, koje su neke od njenih karakteristika.\nOvo je potpuno razumljivo u svetu kojim dominiraju muški principi, ali to nije prava ženska snaga i takva situacija se najčešće odražava nepovoljno po ženu, kroz npr. loše odnose sa muškarcima ili razne zdravstvene probleme tipične za žene.\nU besplatnoj e-knjizi Snaga ženske energije saznaćeš šta je potrebno da bi se aktivirala autentična ženska energija.


Izbori su, ko mari za gradove, opštine, građane… | Autonomija\nIzbori su, ko mari za gradove, opštine, građane…\nKako se o decentralizaciji ćuti\nKoliko god se činilo da su usta izbornih takmaca puna decentralizacije, to pitanje nije među top temama, a naročito nema puno reči o fiskalnoj decentralizaciji, temi koja je donedavno obilato korišćena u političke i marketinške svrhe pojedinih partija. Iako je fiskalna decentralizacija za lokalne samouprave i građane jedan od ključnih preduslova normalnog funkcionisanja – u zapećku je. U stranačkim ekonomskim programima zastupljena je poreska reforma, koja uključuje i pitanje fiskalne decentralizacije, ali se niko zapravo ne bavi načinom da se ona sprovede jer je većina političkih partija stava da je to pitanje stavljeno u arhivu lane, po donošenju izmena Zakona o finansiranju lokalnih samouprava, koji je opštinama obezbedio više para kada je dozvolio da ubiru dvostruko veće poreze na zarade. (Opštine i gradovi od juna prošle godine dobijaju 80 umesto dotadašnjih 40 odsto sredstava od poreza na zarade.)\nPosle izbora, neminovno je, ovo će se pitanje izvući, jer prosto, opštine ne mogu da funkcionišu u raskoraku zakona o finansiranju i nadležnostima, gde na mostu dobijaju, na ćupriji gube. Suština je da je neophodan konačan, jasan dogovor u kom pravcu treba da ide fiskalizacija i šta očekuje opštine i gradove u budućnosti. Više para ili veći procenat nekog poreza dat opštinama nije rešenje ako one nemaju i veće nadležnosti, a opet, ako se pare i nadležnosti ne poklope i ne ujednače, lokalne samouprave dolaze u problem. Elem, ne može se priča o fiskalnoj decentralizaciji svesti samo na prihode nego i na nadležnosti opština koje imaju i koje treba i žele da imaju. Da je tako, pokazalo se već, u nekoliko meseci delovanja izmena Zakona o finansiranju lokalnih samouprava, kao i spuštanja nadležnosti na niže nivoe.\nS druge strane, gotove sve političke stranke, lokalne samouprave i stručnjaci u oblasti poreske politike jedinstvene su u stavu da treba očekivati i zalagati se za manje optrećenje troškova zarada, odnosno za smanjenje poreza i doprinosa na zarade jer to su veliki troškovi za poslodavce i opterećuju preduzeća. Znači da dugoročno, lokalne samouprave koje se oslanjaju na porez na zarade kao glavni izvor prihoda, neće moći da računaju na to, pa će, posledično, vremenom morati da se menja i zakon o finansiranju.\nPometnja u lokalnim samoupravama\n– Imamo veći budžet u odnosu na prošlu godinu jer su nam povećani prihodi od poreza na zarade. U kratkom vremenskom periodu, otkad je na snazi novi Zakon o finansiranju lokalnih samouprava, efekti su pozitivni jer su opštine dobile više para nego što su dobijale samo vraćanjem transfera. Ali, s druge strane, prenos nadležnosti lokalnim samoupravama koji se dešava bez prenosa sredstava, a na osnovu zakona o finansiranju, uneo je pometnju – ukazuje u razgovoru za “Autonomiju” predsednik Stalne konferencije gradova i opština i gradonačelnik Paraćina Saša Paunović. – Dobili smo, naime, i oko 30 kilometara državnih puteva koji su bili van naše nadležnosti, što znači da ranije nismo imali troškove njihovog održavanja. Po našem proračunu, ukoliko bi zaista te puteve napravili kako treba, troškovi bi nam bili toliki da bi za pet godina tih dodatnih prihoda sve potrošili samo na puteve, koji nisu bili u dobrom stanju ni kada ih je Republika održavala.\nU tom raskoraku se gubi smisao povećanja budžeta, kaže naš sagovornik. Problem je, ukazuje, malih opština na jugu Srbije koje su dobile više stotina kilometara državnih puteva u svoju nadležnost a nije praćeno prenosom sredstava. Samo zimska služba za čišćenje tih puteva košta toliko, navodi on. Praktično, te opštine nemaju povećanje budžeta. Naprotiv.\n– Kada je o finasiranju lokalnih samouprava reč, naglasio bih da je najvažnije da se umesto bavljenja marketingom političkih partija bavimo problemom. Imamo zakon koji je donet naprečac, kao kompromis, usvojen bez javne rasprave, prethodne analize, iz političkih i marketinških razloga i verovatno ćemo ga opet imati na dnevnom redu. A neophodno je da imamo zakon koji će imati dugoročne perspektive, tako da nemamo svake godine dramu ukidanja ili uvođenja poreza i da jednostavno, možemo da planiramo poslove na niovou lokalne samouparve dugoročno – kaže Paunović ukazujući, s druge strane, na prenos nadležnosti. – Imamo ogroman broj zahteva, na primer privatnih preduzetnika, koji traže da se lokalne samouprave uključe direktno u borbu protiv crne i sive ekonomije. Jer, imate mehaničara koji radi legalano, prijavljen je i plaća sve obaveze i njegovog komšiju, od istog zanata, koji ne postoji u sistemu državne kontrole. Prva je stvar da opštine mogu da pomažu lokalnoj privredi u sprečavanju nelojalne konkurencije u sivoj i crnoj zoni. Takođe, neophodno je da dobijemo nadležnosti kada su u pitanju rad i radni odnosi jer postoji sve više primera kršenja radničkih, pa čak i ljudskih prava kod poslodavaca.\nNadležnosti znače i veće troškove\nIzmenom zakona o finansiranju opštine su dobile po osnovu poreza na dohodak građana dvostruko više, što je svakako značajno za svaku od njih, pa i grad Novi Sad, kaže za naš portal Živko Makarić, član Gradskog veća zadužen za budžet i finansije.\n– Očekujemo da u narednom periodu opštine dobiju nove nadležnosti koje će značiti i nove troškove. U isto vreme zakonima se smanjuje nivo transfera – ukazuje on navodeći da su od 2009. transferi Novom Sadu niži za preko 50 odsto. Iznosili su, veli 1,985 milijardi dinara te godine a u 2012. godini su na nivou 800 miliona.\n– To je stvar buduće Vlade Srbije. Sigurno se mora raditi na izmenama Zakona o finansiranju lokalne samouprave gde će one imati veću samostalnost, kako u pribavljanju svojih prihoda, tako i na nivou upravljanja njima. Tu se, doduše, krenulo u dobrom pravcu jer od 2007. godine, kada je počelo osnivanje lokalnih poreskih administracija, gde je dobar deo izvor prihoda počeo da se ažurira. Na prvom mestu, tu su porez na imovinu i taksa za isticanje firmui. Mnogo su time dobile sve opštine, jer drugačije je kada upravljate prihodima vi, a drugačije kada to radi republička poreska uprava – kaže Makarić.\nPodsetimo, izmene Zakona o finansiranju lokalne samouprave, kao personifikaciju fiskalne decentralizacije u Srbiji lane su inicirali i izdejstvovali Ujedinjeni regioni Srbije.\n– Ono što smo obećali građanima da ćemo uraditi, mi smo, uz podršku i u korist tih istih građana, i uradili. Izborili smo se da opštine i gradovi dobiju znatno više para, ali ne da bi ta sredstva stajala na računu lokalnih samouprava, već da bi ljudi osetili direktnu korist – kaže za “Autonomiju” funkcioner URS Slobodan Maraš. – Istovremeno smo, gde god je to bilo moguće, u lokalnim skupštinama inicirali da nezaposlene porodilje dobijaju novčanu nadoknadu u prvih godinu dana nakon porođaja, da građani stariji od 65 dobiju novčanu nadoknadu putnih troškova, da se gde je potrebno subvencioniše otkup mleka itd. U nekim opštinama, međutim, dešavali su se presedani – da naše inicijative najpre budu prihvaćene, a onda ih uopšte ni ne uvrste u dnevni red. U tim opštinama lokalne vlasti troškarile su novac iz budžeta, uvećan po osnovu izmena Zakona o finansiranju lokalnih samouprava, na 13. plate, na izmirivanje tuđih dugova, poput onih koje ima Fond za kapitalna ulaganja i slično. Međutim, nama su ruke vezane tamo gde nemamo odbornike u lokalnim parlamentima.\nCirkus sa vlasništvom i podmićivanje investitora\nEkonomista, saradnik Centra za slobodno tržište, Aleksandar Stevanović za naš portal kaže da još nije vreme za ocenu izmenjenog Zakona o finansiranju lokalnih samouprava, zasnovanu na egzaktnim pokazateljima, jer se primenjuje tek nekoliko meseci.\nAli u suštini, kada je reč o decentralizaciji u Srbiji, može se reći da smo tu solidno odmakli, kaže on.\n– Međutim, naš problem koji se javlja i u osnovi je svega, jeste taj što bi konačno trebalo završiti cirkuziranje sa vlasništvom nad resursima, imovinom… Nismo uradili nešto što je najbitnije, a to je decentralizacija politike. Ali, to je vezano za izborno zakonodavstvo jer dok god su partije centralizovane, dok partije kadriraju iz centrale, možemo imati na papiru značajnu decentralizaciju ali je u praksi nemamo – kaže Stevanović. – Neophodna je decentralizacija kao mogućnost da u lokalu glasate za ljude, a ne za liste, a pogotovo ne da imate mogućnost da glasate za partije koje s potpuno centralizovane. Na taj način jednostavno bi se dao zamah da se postojeća prava koriste na pravi način.\nNaš sagovornik ukazuje da sada imamo situaciju da se obesmišljava utrka između lokalnih samouprava. Jer, državu određuje gde će da se ulaže, gde će ona da podstiče, koga da favorizuje i da samim tim potire napore nekih lokalnih samouprava koji možda i nisu najbolje, ali imaju intencije da rade stvari koje su dobre za taj grad ili za tu opštinu. Ali, sve je džaba kada vam neko podmiti investitore i onemogući da dođu baš kod vas, veli Stevanović.\nDecentralizaciju, kako kaže, u ovoj kampanji maltene niko i ne pominje, tek pojedine partije je imaju na papiru. Po njegovoj oceni, u ovom trenutku to i nije ključna kampanja, odnosno tema pa ni u Vojvodini, a pitanje je i da li bi trebalo da jeste.\n– Elem, nema govora o istinskoj decentralizaciji koja podrazumeva vraćanje ovlašćenja, novi izborni zakon koji će gradonačelnike lišiti uloge pajaca partijskog rukovodstva, nigde vertikalne i horizontalne konkurencije nivoa vlasti, fiskalnog federalizma kao glavne poluge razvoja. Nema toga jer to znači razvlašćenje partijskih elita, demokratiju bližu građanima, manje resursa u rukama države – kaže Stevanović koji se inače ne slaže s tezom da sve pare idu u Beograd.\nČinjenica je, kaže, da kako se od Beograda putuje ka nerazvijenim krajevima poreska evazija počinje da bode oči, da bi u nekim opštinama za koje se ističe da imaju nezaposlenost od gotovo 50 odsto poreska evazija prestala, a počeo potpun raspad fiskalnog suvereniteta Srbije.\n– Mnogi koji u užoj Srbiji misle kako ih Beograd pljačka, bili bi iznenađeni kakav bi rezultat bio na kraju. Grad Beograd treba da ima sve nadležnosti kao Vojvodina, kao teritorijalna celina, jer, na kraju, ima i stanovnika kao cela Vojvodina – kaže Stevanović.


M. P. 5. juna 2020. 10:03\nNaučnici su pokrenuli ispitivanje da bi utvrdili da li može lek ibuprofen da pomogne hospitalizovanim pacijentima sa koronavirusom. Za razliku od ranijih verovanja, oni smatraju da ovaj lek može da bude od velike pomoći.\nTim iz jedne londonske bolnice i Kings koledža veruju da ovaj lek, koji je dobar i za bolove, može pomoći i pacijentima koji su zaraženi koronavirusom u lečenju disajnih problema.\nPrilikom ispitivanja se koristi specijalna formula umesto tableta koje ljudi inače kupuju. A studija koja je urađena na životinjama govori da ovaj tretman može da pomogne kod komplikacija usled zaraženosti koronavirusom, piše Klix.ba.\nProfesor Mitul Mehta je jedan od istraživača u timu sa Kraljevskog koledža u Londonu i rekao je da istraživanje mora biti urađeno kako bi imali dokaze za ono što očekuju da se desi kada uzimate ibuprofen.\nRanije je postojala zabrinutost da bi ibuprofen mogao biti štetan za ljude koji su zaraženi koronavirusom, francuski ministar zdravlja Oliver Veran je stanovnicima čak savetovao da radije koriste paracetamol u borbi protiv upala.\nMedicinska komisija ubrzo je zaključila da su oba leka bezbedna za ljude sa simptomima virusa i da oba mogu oboriti povišenu temeraturu i ukloniti simptome gripe.\nZa one sa srednje jakim simptomima koronavirusa doktori i dalje savetuju da radije uzimaju paracetamol jer ima manje mogućnosti od nuspojava nego ibuprofen, a ukoliko imate stomačni čir ne bi trebalo da uzimati ibuprofen uopšte.


Dve decenije Socijalno-ekonomskog saveta u Srbiji\npetak, apr 30 2021\n* Ima li socijalnog dijaloga u Srbiji, da li je taj dijalog iskren i efikasan, koliko Socijalno-ekonomski savet učestvuje u kreiranju socijalnih, ekonomskih i drugih javnih politika... samo su neka od pitanja na koja su odgovarali učesnici video konferencije „Dve decenije socijalnog dijaloga u Srbiji“, održanoj u Beogradu, kako je izvestio portal UGS Nezavisnost\n- Sindikati u Srbiji su duboko potcenjeni, ne radimo ono što je evropska mantra o socijalnom dijalogu - izjavio je predsednik Nezavisnosti Zoran Stojiljković. Pojasnio je da se SES nikada nije bavio temama kao što su demokratske promene, statistika i planiranje privrednog razvoja, pa čak ni budžetom. Kako je Stojiljković rekao, „najsrećniji slučaj je bio kada je neki ministar povodom rebalansa budžeta došao da nam usmeno, neobavezno i ukratko kaže šta misli o tome... Nas su naučili da sindikati treba da se pitaju o zaradama i eventualno o kolektivnom ugovoru, kakva strategija privrednog razvoja”.\nStojiljković je dodao da u poslednje vreme ima nekih pozitivnih pomeranja u radu SES-a, „sad se sastajemo jednom mesečno, provuče se i neka velika tema“, ali da je „moć inicijative SES-a toliko redukovana kao da smo na sporednom koloseku“.\nProfesor Ekonomskog fakulteta Mihail Arandarenko podsetio je na razloge uspostavljanja SES-a i ukazao na rastući deo radno angažovanih koji nisu obuhvaćeni socijalnim dijalogom, kao što su radnici po ugovorima na određeno vreme ili samozaposleni, ljudi u nekim fleksibilnim formama povremenog radnog angažovanja ili u radu na daljinu... Naglasio je Arandarenko da je veoma važno naći način kako sve njih uključiti u socijalni dijalog.\nTri godine kasnije donesen je Zakon o Socijalno-ekonomskom savetu kojim je taj tripartitni organ definisan kao nezavisno telo sastavljeno od predstavnika Vlade, reprezentativnih udruženja poslodavaca i reprezentativnih sindikata. Savet ima 18 članova: šest predstavnika Vlade, isti broj predstavnika Unije poslodavaca Srbije i šest predstavnika Saveza samostalnih sindikata Srbije i Ujedinjenih granskih sindikata "Nezavisnost".


Mašinski fakultet Beograd | Konferencije.rs - Kursevi, obuke, edukacije i seminari u Srbiji\nFakultet realizuje programe obrazovanja tokom čitavog života, kao i druge programe stručnog usavršavanja van okvira studijskih programa, u skladu sa Zakonom i Statutom.\nMašinski Fakultet je visokoškolska ustanova koja obavlja obrazovnu, naučnu i istraživačku delatnost u skladu sa Zakonom i Zakonom o naučnoistraživačkoj delatnosti. Fakultet obavlja delatnost visokog obrazovanja kroz akademske i strukovne studije u svom sedištu i u skladu sa svojom matičnošću, koja proizilazi iz akreditovanih studijskih programa (u oblasti mašinskog inženjerstva).\nU okviru delatnosti visokog obrazovanja Fakultet obavlja naučnoistraživačku, ekspertsko-konsultantsku i izdavačku delatnost, a može obavljati i druge poslove kojima se komercijalizuju rezultati naučnog i istraživačkog rada.Fakultet realizuje programe obrazovanja tokom čitavog života, kao i druge programe stručnog usavršavanja van okvira studijskih programa, u skladu sa Zakonom i Statutom.\nDelatnost Fakulteta organizuje se i obavlja u okviru organizacionih jedinica i to:\n- Organizacione jedinice nastavno-naučne delatnosti\n- Organizacione jedinice naučnoistraživačke i stručne delatnosti\n- Organizacione jedinice nenastavnih delatnosti\n- Akreditovane organizacione jedinice\nTelefon: +381 11 330 22 00\nInternet stranica: mas.bg.ac.rs


Specijalni predstavnik Evropske unije za dijalog Beograda i Prištine Miroslav Lajčak boraviće u poseti Beogradu u ponedeljak i utorak, 20. i 21. septembra, objavljeno je na sajtu Misije EU u Srbiji. Kako se navodi, Lajčak će se tokom boravka u Beogradu sastati sa predsednikom Srbije Aleksandrom Vučićem, predstavnicima međunarodne zajednice u Beogradu, kao i sa predstavnicima poslovne zajednice i civilnog društva, prenosi Tanjug. Specijalni predstavnik Evropske unije planira da razgovara o trenutnoj situaciji u vezi sa primenom sporazuma postignutih u procesu dijaloga Beograda i Prištine i o napretku u pregovorima o sporazumu o sveobuhvatnoj normalizaciji odnosa. Lajčak je ove nedelje boravio u trodnevnoj poseti Prištini.\nUniverzitet u Beogradu počeće sakupljanje potpisa podrške restituciji imovine koju su zadužbinari ostavili BU, rečeno je na današnjoj sednici Saveta. Predsednik Saveta Beogradskog univerziteta Aleksandar Popović kaže da Vlada Srbije, koja treba da se izjasni o predlogu Zakona o restituciji, dve godine ne odgovara na predlog SANU, Matice srpske i BU. „Dve godine su bile više nego dovoljan period da se vlada o ovom predlogu izjasni, ali je pokazala izrazito nepoštovanje i prema onima koji su svoju imovinu zaveštali srpskim studentima i srpskoj budućnosti”, rekao je Popović za Tanjug nakon sednice. Kaže da će Univerzitet u Beogradu početi sa sakupljanjem potpisa podrške, među sadašnjim i bivšim zaposlenima, kako bi, kaže, pokazali da akademska zajednica stoji iza toga. Zakon o\n17.09.2021 u 10:41\nIzbori za izgled metroa ‒ pobedila „sigurnost”\nGlasanje Beograđana za dizajn budućeg metroa je završeno, a pobedio je predlog „sigurnost” sa 43,58 odsto glasova, potvrdio je za Tanjug zamenik gradonačelnika Goran Vesić. Drugo mesto zauzela je „sloboda” koja je dugo bila u vođstvu, a daleko iza njih su „svetlost” i „snaga”. Kako se navodi, građani su u anketi izabrali varijantu koja podrazumeva kombinaciju svetle i tamne plave boje. Uskoro će na Trgu republike biti napravljen pokazni centar u kome će biti prikazani unutrašnjost vagona, sa odabranim dizajnom i metro stanicama, naveo je Vesić.


Lavrov: Rusija i Egipat će zajedno učestvovati u operacijama u Siriji – Haber.ba\nMinistar vanjskih poslova Rusije Sergej Lavrov kazao je kako će njegova zemlja s Egiptom ostvariti saradnju u vojnim operacijama u Siriji.\nKako je Lavrov izjavio za državni kanal, pregovori za rješavanje krize u Siriji ne ulijevaju nadu ukoliko se u njih ne uključi Iran te istakao da se u ove pregovore trebaju uključiti i Egipat, Katar, Ujedinjeni Arapski Emirati (UAE) i Jordan.\nLavrov je kazao kako je telefonski razgovarao s ministrom vanjskih poslova Egipta Samehom Shoukryjem, javlja Anadolija.\n“S egipatskim kolegom postignut je dogovor o saradnji na pronalasku političkog rješenja i antiterorističkim operacijama u Siriji”, kazao je Lavrov.\nMinistar Lavrov je istakao da Rusija ne štiti interese sirijskog predsjednika Bashara al-Assada, kao ni interese bilo koje opozicijske grupe, već da štiti interese Sirije.\nOn je dodao i kako su oni spremni podržati sirijsku slobodnu vojsku (FSA) međutim od Sjedinjenih Američkih Država (SAD) nisu dobili koordinacije o položajima terorista kao niti o položajima položaja patriota.\nTeme:Egipat, Rusija, Sergej Lavrov, Sirija


Faktor | Sarajevo: Rad čisti saobraćajnice od kantonalnog značaja, čeka se saglasnost općina\nObjavljeno: 24.03.2020. u 08:32\nKantonalno javno komunalno preduzeće Rad Sarajevo vrši čišćenje i posipanje saobraćajnica od kantonalnog značaja dok do sada još uvijek nismo dobili informaciju, odnosno saglasnosti četiri sarajevske općine na čišćenju ulica od općinskog značaja, potvrdio je Mirza Ramić, glasnogovornik KJKP Rad.\n- Obzirom da imamo potpisane ugovore sa Direkcijom za ceste Kantona Sarajevo i četiri gradske općine postoji mogućnost da se počne sa aktivnostima razgrtanja snijega i posipanja saobraćajnica prije zvaničnog početka Zimske službe, a i nakon završetka. S tim da je u tom slučaju potrebno da dobijemo saglasnost od četiri općine - naveo je Ramić.\n- Konrektno na dio koji se odnosi na saobraćajnice od kantonalnog značaja prema informacijama sa kojima raspolažemo otežano jeste, ali obzirom da još snijeg pada radi se na razgrtanju tih saobraćajnica, odnosno posipanju saobraćajnica od kantonalnog značaja. Vjerujemo kako ćemo u narednom periodu dobiti saglasnost i općina da vršimo posipanje i čišćenje saobraćajnica od općinskog značaja - istakao je Ramić.\nMirza RamićKJKP RadsnijegSarajevo\nZaražena starija žena\nPrvi slučaj koronavirusu i u Širokom Brijegu, 137 oboljelih u BiH


Završen projekat “Zajedno do zdravlja” - Televizija Pi Kanal Pirot - Najnovije video vesti iz Pirota\nZavršen projekat “Zajedno do zdravlja”\nProjekat DZ Pirot „Zajedno do zdravlja“ za čiju realizaciju je obezbeđena podrška iz granta za projekte u okviru „Drugog projekta razvoja zdravstva Srbije“ i „Dodatnog finansiranja za Drugi projekat razvoja zdravstva Srbije“, preko Vlade Republike Srbije, iz sredstava zajma Svetske banke, je završen.\nTokom trajanja projekta sprovedene su sve planirane aktivnosti: formiranje projektnog tima, formiranje tima zdravstvenih radnika angažovanih na projektu, formiranje multisektorskog tima predstavnika lokalne zajednice, potpisivanje protokola o saradnji na lokalnom nivou, priprema i izrada edukativnog, promotivnog i evaluacionog materjala, okrugli sto za predstavnike lokalne zajednice, edukacija zdravstvenih radnika, podela edukativnog materjala, sistematski pregledi i skrininzi radno aktivnog stanovništva na terenu, medijska kampanja kroz konferencije za novinare i saopštenja za javnost i medije kao i monitoring i evaluacija projektnih aktivnosti.\nNepovoljna epidemiološka situacija u zemlji u jednom trenutku ograničila nas je u sprovođenju projektnih aktivnosti. Međutim, sa popravljanjem epidemiološke situacije organizovali smo i realizovali sve planirane aktivnosti poštujući predložene epidemiološke mere zaštite.\nNeposrednim radom sa radno aktivnim stanovništvom uočeno je prisustvo faktora rizika kod svih populacionih grupa, nezavisno od pola i stepena obrazovanja. Međutim, neophodna je sistemska analiza/formiranje baze podataka i njena statistička obrada/ kako bi na populacionom nivou mogli da se donesu zaključci, iz kojih bi proistekle i nove aktivnosti. Iskustvo stečeno tokom realizacije projekta (Plan i strategija realizacije projektnih aktivnosti, saradnja sa donosiocima odluka, zadovoljstvo korisnika uslugama, njihova zainteresovanost za očuvanje sopstvenog zdravlja) može da posluži kao model nove organizacije rada u pružsnju programskih aktivnosti na terenu i da doprinese unapređenju programskih aktivnosti na primarnom nivou zdravstvene zaštite i očuvanju zdravlja populacije.\nJP “Vodovod i kanalizacija” servisne informacije DRUŠTVO Izdvojeno VESTI\nSutra vakcinacija Fajzerovom vakcinom bez zakazanog termina DRUŠTVO Izdvojeno VESTI


MMA liga Srbije u Nišu 25. juna - JUGPRESS\nMMA Savez Srbije uz podršku Grada Niša organizuje MMA Ligu Srbije u Nišu, 25. juna od 20 sati u Hali „Čair“. Tokom dana održaće se izborno prvenstvo drugog kola MMA lige, gde će učestvovati amaterski takmičari u svim težinskim kategorijama, A i B klase. U finalnom večernjem delu očekuje se nastup amaterskih finalista i profesionalni deo, gde ćemo uživati gledajući četiri profesionalne borbe.\n„Tokom dana, dakle 25. juna, održaće se izborno prvenstvo drugog kola MMA lige, gde će učestvovati amaterski takmičari u svim težinskim kategorijama A i B klase. U finalnom večernjem delu, koji bi trebalo da počne oko 20 časova, očekuje se nastup amaterskih finalista i profesionalni deo, gde ćemo uživati gledajući četiri profesionalne borbe. Siguran sam da je motiv više svim borcima da daju sve od sebe i to što će najbolji borci iz MMA lige Srbije imati prolazak u Brave CF“ , izjavio je Luka Nikolić, predsednik MMA Saveza Srbije.\n„Moram da naglasim da je ovogodišnja MMA liga Srbije humanitarnog karaktera i da će svi moći da ostave dobrovoljni prilog na ulazu u “Čair”. Taj prilog se prikuplja za lečenje Nišlije Todora Stojanovića“, dodao je Nikolić.\nKako ističu organizatori zvezde večeri su Jovan Marjanović iz MMA kluba „TOP Team Niš“, Nikola Zlatev iz Bugarske, Marina Spasić iz MMA kluba „Crvena zvezda“, Alavija Insaf iz Bugarske, Miša Nenković iz „Ludator“ kluba iz Knjaževca, Ivajlo Lumdev iz Bugarske, a posebno interesovanje izaziva borba Miloša Kostića iz „Gladijators tima“ iz Vranja i Andrije Bogićevića iz kluba „Feniks“ iz Kraljeva.\n„Pripremam se za meč i očekujem pobedu. Svakako da mi je poseban motiv što nastupam pred mojim Nišlijama, a moram da kažem da mi je to bila velika želja i hvala MMA savezu što mi ju je ispunio. Dođite u “Čair”, jer vas očekuje spektakl i budite sigurni da će te uživati u svim borbama, bilo one amaterske ili profesionalne“, kazao je Jovan Marjanović,


Prošla je godina dana od prvih koraka u osnivanju Respiratornog centra – Odjeljenja za liječenje teških oblika COVID-19 infekcije pri Univerzitetskom kliničkom centru Tuzla (UKC). 24-časovni rad medicinskih profesionalaca uz brojne nepoznanice koje je donijela pandemija, u mnogome je olakšala medicinska i zaštitna oprema koju je donirala Europska unija u okviru programa pomoći BiH u borbi protiv koronavirusa, a kojeg provodi Razvojni program Ujedinjenih nacija (UNDP) u Bosni i Hercegovini.\nTo potvrđuju vodeći stručnjaci iz Zavoda za javno zdravstvo Tuzlanskog kantona i Univerzitetsko kliničkog centra. Monitori za praćenje vitalnih funkcija, PCR aparati i ekstraktor nukleinskih kiselina koji znatno ubrzava postupak obrade briseva pacijenata, pet respiratora i dva ultrazvučna aparata su samo dio donirane medicinske i zaštitne opreme u vrijednosti većoj od milion konvertibilnih maraka.\nDoniranom opremom Europske unije u okviru programa pomoći BiH u borbi protiv koronavirusa obuhvaćene su ustanove cjelokupnog zdravstvenog sistema: trinaest domova zdravlja u Tuzlanskom kantonu, opća bolnica, UKC i Zavod za javno zdravstvo.\n„ Problema je mnogo: nedostatan i iscrpljen kadar, zastoji u realizaciji javnih nabavki, nedostatak testova, kašnjenje realizacije programa imunizacije, nedostatak kisika u momentu najvećih potreba, otpor građanstva prema poštivanju naredbi i mjera“, nabraja doktorica Mulić.\nZbog toga, od izuzetne važnosti, smatra donaciju Europske unije kojom su obezbijeđeni aparati za anesteziju, mehaničku ventilaciju te praćenje vitalnih parametara što je od velike pomoći obzirom na veliki broj pacijenata koji se liječe u odjeljenjima intenzivne terapije.\n„ COVID-19 je bolest koja može imati izuzetno nepredvidiv klinički tok što predstavlja veliki izazov koji nam nalaže stalno prikupljanje novih saznanja o samoj bolesti,“, dodaje profesorica Smajić, naglašavajući važnost razmjene informacija sa kolegama u okruženju kako bi pacijenti u Tuzli dobili što adekvatniji tretman.\n„Evropska unija je prepoznala potrebu i pokazala spremnost za pomoć i to u više navrata do sada“, kaže direktor UKC-a, podsjećajući da je prema Tuzlanskom kantonu u 2020. godini iz sredstava EU donirano medicinske i zaštitnu opreme u vrijednosti više od milion i dvjesto hiljada konvertibilnih maraka.


Reagovanje Opštine Bar na saopštenje Željka Kosovića: Nepoznavanje prava škodi | Opština Bar\nReagovanje Opštine Bar na saopštenje Željka Kosovića: Nepoznavanje prava škodi\nPoslanički kandidat liste na brzinu sklepane za cenzus Željko Kosović u novom reagovanju vjerovatno prikazuje sebe samog kao pojedinog preduzetnika koji nije u toku sa obavezom plaćanja naknade za korišćenje opštinskih i lokalnih puteva, iako bi, crno na bijelo, trebao da zna da nepoznavanje prava škodi.\nKosoviću će koristiti da ga obavijestimo da Zakon o poreskoj administraciji definiše nezastarjevanje naplate poreza, naknada, taksi i drugih potraživanja za pet godina unazad, što u konkretnom slučaju znači da naplata važi za obaveze nakon donešenja odluka iz 2016. godine. Međutim, da bi se moglo ozbiljno govoriti na tu temu, ove aktivnosti se moraju pratiti u kontinuitetu, a ne samo tokom predizborne kampanje.\nOpština Bar će, kao i do sada, sve što u finansijskom smislu pruža građanima i privredi, što jeste učinila setom mjera podrške u borbi sa posljedicama pandemije korona virusa po privredu, jasno i blagovremeno prezentovati prvenstveno najširoj javnosti, a svakako i zainteresovanim učesnicima u izbornoj trci.\nNa kraju, drago nam je da i oni koji su drugačijeg političkog opredjeljenja vide i prihvataju da se u Baru rade ozbiljni infrastrukturni projekti, kao što je nadvožnjak u Bjelišima, kao i drugi značajni projekti koje ova lokalna uprava realizuje sa uspjehom.\nPregled investicija u MZ Crmnica


Dr Nemanja Jocić za Pirotske vesti o situaciji sa korona virusom u Nemačkoj. Piroćancima poručuje da maksimalno poštuju mere predostrožnosti | Pirot vesti\nPočetna/Korona virus/Dr Nemanja Jocić za Pirotske vesti o situaciji sa korona virusom u Nemačkoj. Piroćancima poručuje da maksimalno poštuju mere predostrožnosti\nMladi lekar, naš sugrađanin Nemanja Jocić, koji je trenutno specijalizant traumatološke hirurgije i ortopedije u Nemačkoj, tačnije u Severnoj Bavarskoj, u video poruci Pirotskim vestima opisao je situaciju u Nemačkoj u vezi aktuelne epidemije korona virusa, ali i uputio poruke našim sugrađanima kako da se ponašaju kako bi na najmanju moguću meru smanjili mogućnost da se inficiraju korona virusom.\n-U Nemačkoj je do sada zabeleženo oko 117.000 inficiranih ljudi, od čega je oko 2.500 smrtnih slučajeva pa je stopa mortaliteta negde oko dva posto. Prvi slučaj zabeležen je u Minhenu krajem januara, od tada narednih mesec dana bilo je sporadičnih slučajeva, ništa značajno, krajem februara dvadesetak slučajeva, da bi od 1. marta krenuo da raste broj zaraženih, što se povezuje sa odlaskom, to jeste povratkom mase Nemaca sa skijališta u Austriji, pokrajine Tirol, koja je bila jedan od glavnih izvora zaraze u Evropi. Na teritiroji Bavarske 12. marta bilo je 1.000 slučajeva, samo četiri dana kasnije – 5.000 i to je bio povod premijeru Bavarske Markusu Zoderu da 16. marta proglasi vanredno stanje na teritoriji Bavarske. Dva dana kasnije i na nivou cele Nemačke. Zabranjen je svaki socijalni kontakt, svi javni skupovi, zatvoreni su restorani, kafići, bioskopi, pozorišta, teretane, a jedino ste smeli da izađete van kuće u slučaju hitnih slučajeva, do lekara, apoteke, u kupovinu osnovnih životnih namirnica i naravno na posao uz potvrdu poslodavca. Takođe, jedna od olakšavajućih mera je da je bilo dozvoljeno upražnjavanje fizičkih aktivnosti u prirodi ali ako ste sami ili sa još najviše dve osobe iz istog domaćinstva-kaže Jocić i dodaje da su za kršenje ovih mera predviđene veoma visoke kasne koje idu i do 25.000 evra, međutim, Nemci se pridržavaju svih mera, čak i prijavljuju komšije i ljude koji krše ove mere smatrajući taj čin dobrim za društvenu zajednicu.\nMera socijalne distance savetuje se svuda u svetu\n-Svuda u svetu mera socijalne distane preporučuje se svim stanovnicima. Ako već moramo da dođemo u kontakt sa nekom osobom distanca mora da bude 1.5 metra do dva. Druženje, odlazak u prirodu, to je svuda apsolutno zabranjeno pa i kod nas. Želim svim Piroćancima puno zdravlja, da svi poštujemo mere i izbegavanje socijalnih kontakata kako bi što pre i što bezbolnije prebrodili ovu krizu-zaključuje Jocić.\nistaknuto lekar nemačka nemanja jocić opšta bolnica pirot specijalizant zapadna bavarska


Eparhiji Timočkoj 22,5 miliona dinara iz gradske kase\nNa javnom konkursu za dodelu sredstava iz budžeta grada Zaječara za finansiranje projekata od javnog interesa koje realizuju udruženja za 2019. godinu odobrena su sredstva po sprovedenom javnom konkursu. Najviše novca otišlo je Crkvenoj opštini Zaječar, kojoj su za obnovu verskih objekata i razvoj kulturne baštine srpske pravoslavne parohije Timočke dodeljena 22,5 miliona dinara iz budžeta grada.\nNa konkursu raspisanom 14. juna 2019. godine izabrani su projekti koji se finansiraju ili sufinansiraju sredstvima iz budžeta Grada Zaječara za 2019. godinu, rekao je na Gradskom veću Vujadin Milošević, pomoćnik gradonačelnika za kulturu.\n“ Ove godine konkurs smo sproveli po novoj odluci koju smo usvojili na prethodnoj Skupštini, koja je u potpunosti usklađena sa novim zakonom o udruženjima građana. Ove godine sredstva su povećana su za milion dinara u odnosu na prošlu godinu i povećali smo broj oblasti koje smo sufinansirali. Sad smo finansirali i zaštitu životinja, nauku, promociju grada, volonterski rad u odnosu na prošlu godinu“, kazao je Milošević.\nPrema njegovim rečima projekte je odobravala komisija u sastavu Jasmina Stević Jović, Bora Dimitrijević, Mirjana Radivojević i njegova malenkost.\n„Imali smo dosta posla, dok ovo nije dobilo ovu formu koju vidite, održan je sastanak sa svim udruženjima koja su dobila sredstva, oni su revidirali svoje budžete u međuvremenu, nisu svi dobili onoliko koliko su tražili, po novom zakonu dali smo im izbor da se izjasne da li žele da ostanu pri istim sredstvima ili žele da prihvate ovo što smo im dodelili. Svi su prihvatili i to je u principu to“, zaključio je Milošević.\nA raspodela novca izgleda ovako:\nUdruženju za brigu o životinjama Timočke Krajine „Beta“ za projekat „Smanjivanje priliva napuštenih pasa sprečavanjem razmnožavanja“ dodeljena su sredstva u iznosu od 300.000 dinara.\nCrkvenoj opštini Zaječar za aktivnosti u 2019. u oblasti obnove verskih objekata i razvoja kulturne baštine srpske pravoslavne parohije Timočke dodeljena su sredstva u iznosu od 22.500.000 dinara. Projekat će se odnositi na promociju i unapređenje hrišćanske kulture kroz obnovu i izgradnju verskih objekata, predavanja, tribine i promocija knjiga na temu iz oblasti verske kulture za koncerte i prikazivanje dokumentarnih duhovnih filmova.\nOdred izviđača „Đorđe Simeonović“ iz Zaječara za „Jesenji izviđački program Zaječar 2019“ dobiće sredstva u iznosu od 260.000 dinara.\nZa društvenu brigu o starijim osobama nosilac projekta Udruženje vojnih penzionera Srbije Gradski odbor Zaječar iz gradske kase dobiće 99.000 dinara.\nZa razvoj kulturno-umetničkog stvaralaštva KUD „Penzioner“ penzionera od gradske uprave dobiće 140.000 dinara, dok će za dan romske kulture- karavani prolaze Udruženje „Društvo Roma“ dobiti 200.000 dinara.\nUdruženje penzionera sela Rgotina za projekat „Stop zaboravu“ dobiće 140.000 dinara, dok će Centar za tradicionalnu Umetnosti „Koreni“ za projekat „Igra kolo naokolo“ dobiti 80.000 dinara.\nGradska organizacija rezervnih vojnih starešina Zaječar za projekat „Uloga i zadaci u razvijanju, negovanju, vrednovanju informacije, kultura, običaji i tradicija u gradu i šire“ iz gradske kase dobiće 100.000 dinara, a Gradska organizacija invalida rada i osoba sa invaliditetom za sprovođenje stimulativnih inkluzivnih programa dobiće 74.100 dinara.\nIz budžeta grada sa 50.000 dinara biće finansiran i projekat „Humanost na delu“ Društva humaniste radnika Železnice Srbije Timočka Krajina Zaječar, kao i projekat „Pomogni mi da pomognem“ Inicijative za dodatnu podršku „Iskrica“.\nIz gradske kase biće finansiran i projekat „I mi smo tu“ Društva obolelih od cerebralne i dečije paralize, kao i projekat „Osnaživanja obolelih od multipl skleroze za kreativno izražavanje“ Međuopštinske organizacije multipl skleroze Zaječar. Grad će određenom sumom podržati i projekat „Ko zna cilj naći će put“ Međuopštinske organizacija Saveza slepih Zaječar.\nbudžet eparhija timočka finansiranje gradska kasa konkurs projekti udruženja


Obama: Recesija je 'Sputnjik momenat'\n06 decembar, 2010\nPredsednik Barak Obama kaže da je ekonomska kriza, kako se izrazio, „Sputnjik momenat“, koji bi trebalo da podstakne Sjedinjene Države da investiraju u nauku i infrastrukturu neophodne za novi ekonomski rast.\nU govoru održanom u američkoj državi Severna Karolina, Obama je rekao da je lansiranje sovjetskog satelita Sputnjik 1957. godine zapanjilo Sjedinjene Države i izazvalo obnovljeni interes za finansiranje obrazovanja u oblasti matematike, egzaktnih nauka i istraživanja.\nOn je rekao da su se te investicije isplatile u vidu novih tehnologija, novih industrija i novih radnih mesta.\nU današnjem govoru, predsednik Obama je takodje apelovao za fleksibilnost u pregovorima sa opozicionim republikancima o pitanjima poreza. Obama želi da produži poreske olakšice za sve Amerikance osim za najbogatije, dok republikanci žele da produženje važi za sve.\nPredsednik je rekao da je važno postići sporazum čak i ako to nije „stoprocentno“ ono što druga strana želi.


Predsednik Crne Gore Milo Đukanović ocenio je tokom susreta sa predsednikom Evropskog saveta Donaldom Tuskom u Briselu da je budućnost Zapadnog Balkana bez alternative - evropska i evroatlantska.\n- Balkan je predugo van Evrope i jedini put za region je integracija. Crna Gora to u potpunosti razume i zato predano i radimo i na realizaciji tog strateškog cilja uz ekonomski rast i razvoj i podizanje kvaliteta života naših građana - poručio je Đukanović.\n- To može biti podsticaj i za regulisanje odnosa Beograda i Prištine, kao i za funkcionalnost BiH - istakao je Đukanović.\nKomentarišući aktuelne prilike u regionu i u Crnoj Gori, Tusk je ocenio da su protesti "nešto normalno i tipično za demokratsko društvo".\n- To nije problem, to je deo normalnog funkcionisanja demokratskog društva. Od suštinskog interesa za Crnu Goru je da se svi problemi razjasne - naveo je Tusk.\nBugarska u potpunosti podržava integraciju zemalja Zapadnog Balkana


Veliki haos u Velikoj Britaniji - Sputnjik Srbija\n14:43 02.03.2019 (osveženo 11:09 03.09.2019) Preuzmite kraći link\nPortparol britanske premijerke Tereze Mej izjavio je da su razgovori između Velike Britanije i EU o promenama u sporazumu o „bregzitu“ napredovali, ali da ima još mnogo posla da se uradi. Dodao je da bi glasanje u Parlamentu o sporazumu moglo da se desi pre ili 12. marta.\nLider opozicionih laburista Džeremi Korbin rekao je da će laburisti podržati eventualni, novi referendum, kao i da će nastaviti i sa „drugim dostupnim opcijama“, uključujući i opšte izbore. Pored toga, u opciji je i pomeranje datuma „bregzita“ do 2021. godine.\nMerkelova i Makron: Nema novog sporazuma o „bregzitu“\nDugogodišnji dopisnik Tanjuga iz Londona Siniša Ljepojević kaže za Sputnjik da je u Ujedinjenom Kraljevstvu nastao jedan veliki haos koji je posledica nesposobnosti aktuelne političke elite u Britaniji. Trenutna situacija je takva da je premijerka Tereza Mej, uz pomoć medija, velikih banaka i „duboke države“, dovela Parlament u situaciju da ga ucenjuje.\nMejova ponovo nudi nešto malo izmenjen plan izlaska iz EU koji je pre mesec dana odbijen u Parlamentu ogromnom razlikom.\n„Sada nudi opciju: ’Ako nećete taj moj plan, onda će izlazak iz EU biti odložen za tri meseca, do 30. juna‘, ali se sumnja da je to samo put da se ’bregzit‘ poništi“, smatra naš sagovornik.\n„I sada oni koji su protiv njenog plana kažu da bi mogli da glasaju ’za‘ ako roba iz Republike Irske bude ulazila slobodno, ali uz uslov da se može kontrolisati unutar Velike Britanije, uz vremensko ograničenje. To je moguće da se uradi, tako da postoji verovatnoća da bi, u strahu da bi moglo da se poništi sve što je referendumom o izlasku iz EU izglasano, većina poslanika mogla da podrži nešto malo izmenjen plan“, kaže Ljepojević.\nA ti poslanici koji bi eventualno podržali „kozmetički“ izmenjen plan nadaju se da bi mogli kasnije, kad dođe novi saziv Parlamenta, da takav plan promene.\nŠto se tiče laburista, oni su iz svojih razloga malo promenili stav prema referendumu, jer očekuju vanredne parlamentarne izbore u toku ove godine i zato govore o drugom referendumu.\nMeđutim, mediji pišu da laburisti žele drugi referendum o bregzitu. Naime, laburisti traže novi referendum na kojem se ne bi dovodio u pitanje rezultat referenduma iz 2016. godine, kad je izglasan izlazak iz EU, već na kojem bi se građani izjašnjavali o planu izlaska iz EU, koji je predložila Vlada Tereze Mej.\n„Laburisti to rade više kako bi ugrozili autoritet Vlade, jer i oni znaju da je drugi referendum o bilo čemu vrlo malo verovatna opcija. Može se desiti da se uz te neke vrlo male izmene izglasa izlazak za 29. mart i podrži plan Tereze Mej, jer pod ucenom koju je ona nametnula poslanicima Parlamenta, oni misle da je bolje i to nego da se na kraju, uz masovna odlaganja, praktično poništi ’bregzit‘ i tako dovede u pitanje kompletno demokratsko ustrojstvo Velike Britanije“, ističe Ljepojević.\nIako u poslednje vreme stižu vesti iz Britanije da su obe velike partije upale u dodatnu krizu, jer i konzervativce i laburiste napuštaju poslanici, on kaže da kriza dve vodeće partije traje već duže vreme, a ovo što se dešava u poslednje vreme su manipulacije, odnosno, rečnikom bezbednosnih službi, specijalne operacije.\n„Medijski je sve to podignuto na mnogo viši nivo, jer je laburiste napustilo osam poslanika, a konzervativce tri, što na 650 poslanika koliko ih ima u Parlamentu nije ozbiljna cifra. Kad je reč o laburistima, to je jedna mala grupa odana Toniju Bleru i to su ljudi bez velikog autoriteta, a sve to je poslužilo da se izvrši dodatni pritisak na lidere partija“, kaže naš sagovornik.\nLjepojević, koji boravi u Londonu, kaže da je Velika Britanija već izvesno vreme, još i pre referenduma, postala jedno frustrirano društvo i da su ljudi nezadovoljni ukupnom situacijom, a posebno političkom elitom.\nŠto se tiče samog „bregzita“, nezadovoljstvo ljudi je, pre svega, usmereno na nesposobnost aktuelne političke elite, što izaziva jedan bes građana. Inače, i dalje među običnim ljudima izlazak iz EU ima dovoljno veliku podršku, čak i da se izađe bez ikakvog dogovora, jer ta kriza se poistovećuje sa nesposobnošću vladajuće političke elite koja ne ume da sprovede narodnu volju.\n„Prema tome, što se ’bregzita‘ tiče, raspoloženje javnosti nije bitnije promenjeno, naprotiv. Što se tiče nezadovoljstva političkom elitom, to je prisutno već duže vremena i pre ’bregzita‘“, ističe sagovornik Sputnjika.\nNa pitanje ko bi profitirao na eventualnim vanrednim izborima ako bi se održali do kraja ove godine, Ljepojević kaže da laburisti imaju veće šanse da dođu na vlast. Jedan od razloga je i nekakva tradicija da se jedna partija zadrži na vlasti deset godina, pa onda dođe druga, jer ljudi ne veruju da među njima postoji bitnijih razlika.\nMeđutim, Korbin ima jedan mali problem jer je njegova laburistička baza, pre svega u Engleskoj, u stvari izglasala „bregzit“. London je kao glavni grad bio protiv „bregzita“, a izlazak iz EU su izglasali ljudi iz severne i srednje Engleske, koja je tradicionalna baza Laburističke partije.\n„Sa Korbinovom promenom stava i njegovim oklevanjem, njegova prednost može da bude umanjena, ili čak eliminisana. On verovatno zna zašto je to uradio, videćemo šta to može da znači, ali u svakom slučaju, bez obzira na sve te nedoumice, vrlo je verovatno da će laburisti ipak doći na vlast. A najveći saveznik laburista je upravo Tereza Mej i njena, u velikoj meri, nesposobna ekipa“, zaključio je Ljepojević.\nbregzit, referendum, Laburistička partija, Torijevci, Konzervativna partija, Laburisti, EU, Siniša Ljepojević, Tereza Mej, Džeremi Korbin, Toni Bler, Irska, Velika Britanija


Bosanka Leila Agić sa 24 godine ušla u Belgijski parlament – Haber.ba\nBosanka Leila Agić ostvarila je veliki uspjeh na jučerašnjim izborima u Belgiji.\nLeila Agić - Vijesti.ba\nOva 24-godišnja kandidatkinja belgijske Socijalističke partije (PS) uspjela je ući u Parlament Brisela sa 2.855 osvojenih glasova, pišu “Vijesti“.\nSocijalistička partija je na izborima osvojila najveći broj glasova i sa 11 zastupnika zadržala poziciju najjače političke stranke u Briselskom parlamentu, a među 11 izabranih zastupnika našla se Leila Agić.\n“Zahvaljujem se svim biračima koji su svojim glasovima podržali PS i omogućili da ostanemo stranka broj jedan u Briselu. Hvala svima koji su svojim glasovima podržali moju kandidaturu i izabrali me u Parlament, a istovremeno hvala i onima koji nisu, jer će me samo učiniti jačom i motiviranijom da radim još više i bolje“, kazala je za “Vijesti” iz Brisela nova zastupnica u Briselskom parlamentu.\nTrenutno obavlja funkciju predsjednice mladih Socijalističke partije (PS).\nTeme:Belgija, belgijski parlament, izbori, izdvojeno, Leila Agić, promo


BANJA LUKA Niko nije bio protiv\nPoslanici opozicije nisu prisustvovali glasanju\nPoslanici potvrdili Dodikovu izjavu\nNarodna skupština Republike Srpske podržala je jutros izjave srpskog člana Predsjedništva BiH Milorada Dodika o proglašenju zaključka i odluke Predsjedništva od 19. februara veoma štetnim za vitalne interese Republike Srpske.\nPoslanici su potvrdili Dodikovu izjavu prema kojoj je zaključak o utvrđivanju zvanične posjete predsjednika Crne Gore Mila Đukanovića BiH 2. i 3. marta usvojen bez konsenzusa veoma štetan za vitalne interese RS.\nPrihvaćena je i odluka o potvrđivanju izjave srpskog člana Predsjedništva BiH po kojoj je odluka o prihvatanju Sporazuma o statusu između BiH i EU o aktivnostima koje provodi Agencija za evropsku graničnu i obalsku stražu (Frontex) na teritoriji BiH usvojena bez konsenzusa veoma štetna po vitalne interese RS.\nNarodna skupština usvojila je i dva zaključka.\nS ranije sjednice Foto: Arhiv\nU prvom zaključku se navodi da Sporazum o statusu BiH i EU o djelovanjima Frontexa u najvećem dijelu nije sporan za Republiku Srpsku, ali je za RS neprihvatljivo da bude usvojen bez saglasnosti i učešća Ministarstva unutrašnjih poslova RS, budući da je u njegovoj nadležnosti najveći dio graničnog pojasa kojeg se Sporazum tiče, kao i zbog činjenice da se Sporazum ovakvog značaja pokušava usvojiti preglasavanjem člana Predsjedništva BiH iz RS.\nU drugom zaključku piše da se zadužuje srpski član Predsjedništva BiH da, u skladu sa ovlaštenjima i Zakonom o postupku zaključivanja i izvršavanja međunarodnih ugovora, pokrene novu inicijativu i pregovore za zaključivanje Sporazuma o statusu između BiH i EU o djelovanju Frontexa u BiH uz obavezno poštivanje mišljenja i stavova nadležnih organa RS.\nZaključke su potpisali SNSD, DNS, DEMOS, NDP, Ujedinjena Srpska, Nezavisni klub SP, poslanička grupa SP i nezavisni poslanici. Nakon izjašnjavanja, okončana je posebna sjednica Narodne skupštine Republike Srpske.\nBiH NSRS Milorad Dodik


PODGORICA: Obnovljeni poligoni, fasade, škole – Volim Podgoricu\nPočetna/PG INFO/Aktuelno/PODGORICA: Obnovljeni poligoni, fasade, škole\nU Glavnom gradu od januara 2020. do sada obnovljeno je 15 poligona, mnoštvo fasada na stambenim zgradama, u toku je adaptacija objekata mjesnih zajednica, kao i kulturnih institucija na teritoriji grada, istakli su u Glavnom gradu najavljujući intezivne aktivnosti i u narednom periodu.\nDirektor Agencije za stanovanje Vladimir Tomović je istakao da su građani dobili nove poligone u ulicama Vlada Raičevića i Buda Tomovića, a uređena su dva poligona u okviru SC ‘Morača’.\n“Jedan je za mali fudbal, a drugi za odbojku i u tom poslu su osim Glavnog grada i Agencije za stanovanje učestvovala i druga privredna društva. Fudbalski savez Crne Gore, donirao je podlogu za mali fudbal, a isto je urađeno uz njihovu podršku na poligonu u Ulici Meše Selimovića. U saradnji sa Odbojkaškim savezom urađen je teren za odbojku, a kroz partnerstvo sa Ministarstvom sporta kontinuirano realizujemo čitav niz aktivnosti, pa je tim povodom prošle sedmice otvoren poligon u Mojanovićima. Trenutno se izvode radovi na poligonu na Pričelju”, naglasio je Tomović.\n“Obnovljene su mjesne kancelarije na Bioču, Ublima, Fundini, Starom aerodromu, Novoj varoši, 19.decembar. Trenutno se adaptira prostor za produženi boravak Osnovne škole ‘Štampar Makarije’, za šta je izdvojeno 40.000 eura. Obnovljena je i škola u Komanima, sagrađena nova ograda oko škole Branko Božović u Zagoriču. Intezivno se postavljaju zaštitne ograde uz ivičnjake saobraćajnica, pa trenutno radove izvodimo na Bulevaru Svetog Petra Cetinjskog. To smo uradili u ulicama 27. marta, Ilije Plamenca, Kane Radović, na Bulevaru Pera Ćetkovića, Džordža Vašingtona, u Dalmatinskoj ulici. Cilj nam je da zaštitimo zelene površine ali i da povećamo bezbjednost učesnika u saobraćaju”, zaključio je Tomović.\nRukovodilac sektora za tehničko – operativne poslove Tanja Drakulović istakla je da su projekti “Za ljepše lice Podgorice” i “Poboljšanje uslova stanovanja” naišli na veliki odziv sugrađana i etažnih vlasnika, pa je za ovu namjenu utrošeno 540.000 eura.\n“Akcija Za ljepše lice Podgorice odnosi se na obnovu fasada na stambenim objektima kolektivnog stanovanja. Započeta je od samog centra, od Trga nezavisnosti, a ove godine se preselila i u dijelu grada preko Morače. Kroz realizaciju ovog projekta nastoji se objektima vratiti stari sjaj, tako i u saradnji sa Službom Glavnog gradskog arhitekte pažljivo se vrši odabir tonova koji će se koristiti. U ovoj godini obnovili smo fasade na već 18 objekata”, saopštila je Drakulović i naglasila da je stanarima omogućeno plaćanje i kroz nekoliko mjesečnih rata.\nProjektom Poboljšanje uslova stanovanja omogućava se etažnim vlasnicima da održavaju stambene objekte, te da učestvuju sa 50 odsto predračunske vrijednosti. Radovi koji podliježu ovoj subvenciji su radovi na sanaciji fasada, krovova, molerski radovi, sanacija stepeništne rasvjete, kao i osposobljvanje oštećene hidratantske mreže u objektima.\nZa adaptaciju Kuslevove kuće izdvojeno je oko 80.000 eura, za adaptaciji prostora na Trgu nezavisnosti u kojem je smještena galerija Art 100.000 eura, a za paviljon na Veruši oko 80.000 eura.\n“Za adataciju Kuslevove kuće planirana je zamjena svih krovnih elemenata i krovnog pokrivača, sanacija fasadne površine, reparacija stolarije i izrada drvenih škura i pergola na terasama, a u unutrašnjosti će se izvoditi podna, zidna i plafonska obrada, nova instalacija i rasvjeta sve u cilju dobijanja višenamjenskog prostora koji će se koristiti za različite kulturne manifestacije, protokolarne aktivnosti i kao autentičan izložbeni prostor u Glavnom gradu“, istakao je Damir Efović.\nadaptacija objekata Damir Efović FASADE Podgorica POLIGONI škole Tanja Drakulović VLADIMIR TOMOVIĆ zgrade


Vojvođanski klub: SPC širi pandemiju dok je društvo suzbija - Društvo - Dnevni list Danas\nPočetna » Društvo » Vojvođanski klub: SPC širi pandemiju dok je društvo suzbija\nVojvođanski klub: SPC širi pandemiju dok je društvo suzbija\nNevladina organizacija Vojvođanski klub osudila je danas Srpsku pravoslavnu crkvu (SPC) zbog toga što je organizovala, kako se navodi, „po javno zdravlje rizične verske obrede“ i pozvala nadležne da zakonski sankcionišu takve postupke.\n3Piše: Beta 25. marta 2020. 11.23\n„Dosadašnje gromoglasno ćutanje nadležnih državnih organa, odnosno izostanak svake osude i oštre i zakonom predviđene sankcije prema anticivilizacijskom delovanju SPC-a, budi sumnju da se drakonske mere i vanredno stanje ne preduzimaju u cilju zaštite stanovništva, već u cilju rušenja institucija i jačanja autoritarnog poretka“, naveo je Vojvodjanski klub u saopštenju.\nTa organizacija ocenila je da SPC stavlja sebe iznad Ustava i zakona kada ne samo da ne odustaje već javno poziva svoje vernike na obavljanje „zdravstveno krajnje rizičnih obrednih radnji“, čime direktno dovodi u opasnost živote i zdravlje ne samo vernika već i svih gradjana.\nVojvodjanski klub je apelovao na sve one koji svoja religijska verovanja stavljaju ispred zdravlja i sigurnosti svojih sugrađana, da to prestanu da čine.\n„Zahtevamo od Vlade Srbije da neodložno postupi u skladu sa svojim zaprećenim merama i obuzda kriminalno i neodgovorno ponašanje pojedinaca iz SPC-a, kojim se obesmišljavaju veoma ozbiljni i svakodnevni društveni napori za obuzdavanje pandemije“, piše u saopštenju.\nVojvođanski klub je pozdravio i podržao „ozbiljne i svakodnevne žrtve i napore građana Srbije“ kao „nužne i naučno utemeljene metode za suzbijanje pošasti sa kojom se kao društvo suočavamo“.\nepidemija, Korona virus, SPC, vojvodjanski klubNovi Sad\nSPC: Molitva umesto panike\n25. marta 2020. u 11.48\nVojvodjanski klub, slavi 2 meseca postojanja….uverljiva ekipa, jako utemeljena u narodu..mirko pazi ..koronnaaa\n25. marta 2020. u 12.19\nAko je Bog tvorac svega, jel su i virusi božija tvorevina?\n25. marta 2020. u 14.05\nPricesce vojvodjanskih komunista.\nKao da zloupotreba SPC od strae beogradskh bolkjsevika nije prevelika opasnost.\nDa ovo drustvo nije komunisticki logor bogosluzenja bi bila lako obustavljena. Ovako se SPC zloupotrebljava hegelijanskom dijalektikom od strane lokalnih komunista, kao i sav oblik zivota ovde.


Zvizdić: Članstvo u EU i dalje najvažniji vanjskopolitički prioritet BiH | FENA\nPolitika\t Pon, 19.06.2017. 17:35\nZvizdić: Članstvo u EU i dalje najvažniji vanjskopolitički prioritet BiH\nSARAJEVO, 19. juna (FENA) - Saradnja s Evropskom unijom i članstvo u toj uniji i dalje ostaju najvažniji vanjskopolitički prioriteti Bosne i Hercegovine, poručio je predsjedavajući Vijeća ministara BiH Denis Zvizdić danas u Briselu na sjednici Sjevernoatlantskog vijeća + BiH.\nNaglasio je da je Vijeće ministara BiH u potpunosti posvećeno provedbi svim aktivnostima koje vode ka integracija BiH u EU jer evropske integracije, kako je kazao, predstavljaju proces modernizacije i demokratizacije koji unapređuje značajne unutrašnje reforme za dobrobit svih naroda i bh. građana.\n- Zbog toga sam ponosan da su institucije EU prepoznale zalaganje Vijeća ministara BiH i to vrlo jasno istaknule u izvještaju za BiH za 2016. godina - rekao je Zvizdić naglašavajući da je 2016. bila najuspješnija godina u procesu evropskih integracija BiH.\nPodsjetio je da je u februaru te godine predat zahtjev za članstvo u EU, nakon čega je Vijeće za opće poslove EU u septembru usvojilo zaključke o zahtjevu BiH za članstvo kojim je zatraženo od Evropske komisije mišljenje na zahtjev, a u decembru je BiH dobila i uputnik EK.\nNaveo je da je Vijeće ministara BiH za dvije godine uspjelo realizirati sve obaveze Evropske agende BiH na što se čekalo sedam godina. Podsjetio je da je sporazum o stabilizaciji i pridruživanju između Evropske zajednice i BiH potpisan 2008. godine, u vijeme kada je BiH bila ''rame uz rame'' sa svim zemljama zapadnog Balkana.\n- Nakon toga je uslijedio period političkih blokada, ali smo ih prekinuli i vratili BiH na put evropskih integracija. Zbog toga nam je 2016. godina važna, a Vijeće ministara BiH je i u ovoj godini nastavilo rad s istim intenzitetom - rekao je Zvizdić.\nUz sve izazove s kojima se BiH suočava, kazao je da je ipak ambicija ostala nepromijenjena, a to je, kako je istakao, ''ključni ili mandatni cilj ove vlasti da do kraja prvog kvartala naredne godine dobijemo status zemlje kandidata za ulazak u EU''.\nU vezi s odgovorima na upitnik EK naglasio je da je prva faza pripreme odgovora uspješna i završena, doprinosom odgovora ustavno nadležnih institucija sa svih nivoa vlasti u BiH.\n- Do sada je u jedinstveni informacioni sistem za podršku procesu evropskih integracija BiH dostavljeno blizu 20.000 stranica prijedloga odgovora na 3.242 pitanja - istakao je Zvizdić te dodao da druga faza podrazumijeva rad u okviru radnih grupa koje su formirane u okviru Mehanizma koordinacije.\nAkcent nadležnih institucija je, ponovio je, na kvalitetu odgovora, a ne samo na brzini što je i u skladu sa sugestijama EK.\nOčekuje da će BiH kompletan proces završiti u narednih nekoliko mjeseci, da bi u prvom kvartalu naredne godine država dobila kandidatski status.\nZvizdić je na sjednici u Briselu kazao da BiH nastavlja i s intenzivnim aktivnostima na provedbi Reformske agende koja predstavlja sveobuhvatni paket socio-ekonomskih i pravosudnih reformi, a koja se implementira u skladu s akcionim planom i predviđenom dinamikom. Istakao je da su od 34 mjere u nadležnosti Vijeća ministara BiH 18 realizirane u potpunosti dok sedam mjera prate u kontinuitetu.\nPotcrtao je da su provedene mjere rezultirale zaustavljanjem javne potrošnje, ograničenjem i smanjenjem ukupnih izdataka za plate u javnom sektoru te značajnim povećanjem efikasnosti poreskog sistema.\n- Kao rezultat provođenja mjera iz Reformske agende BiH je sačuvala stabilnost svog finansijskog sitema i svoj kreditni rejting - istakao je Zvizdić naglašavajući da se poboljšanje poslovne klime odrazilo pozitivno na nastavak ekonomskog rasta.\nNaglasio je da je izvoz iz BiH raste, te da je konstantan razvoj i drugih grana među kojima je turizam. U sektoru energetike, kazao je Zvizdić, BiH je ostala lider u regionu.\n- U proteklih 20 mjeseci otvoreno je više desetaka hiljada novih radnih mjesta, dominantno u realnom sektoru s fokusom na mlade ljude jer je zapošljavanje mladih ljudi i dalje najvažniji makroekonomski problem s kojim se suočavamo i na kojem vrlo aktivno radimo - izjavio je Zvizdić.\nPoručio je da je BiH posvećena jačanju veza i saradnje u regionu čemu svjedoče brojni sastanci.\nZvizdić je ponovio stav BiH da je posvećena unapređenju saradnje na području sigurnosne politike EU i u tom smislu pozdravio usvajanje Globalne strategije EU za vanjsku i sigurnosnu politiku. BiH, najavio je, dat će doprinos u onom obimu u kojem joj dozvoljava status.\n- BiH je opredijeljena da u okviru svojih vanjskopolitičkih djelovanja doprinese sigurnosti evropskog kontinenta - kazao je Zvizdić te naglasio da u BiH tokom 2016. godine nije zabilježen niti jedan odlazak na strana ratišta te da se nije, kako se govorilo, vratilo hiljade građana BiH iz Sirije nego 46 od kojih je 20 osuđeno, a ostatak pod sankcijama i kontrolom institucija.\nU nastavku boravka u Briselu Zvizdić će se u utorak, 20. juna, sastati sa zamjenicom generalnog sekretara NATO saveza Rose Gottemoeller i prisustvovati sjednici Sjevernoatlantskog vijeća + BiH te susresti s predsjednikom Evropskog vijeća Donaldom Tuskom i evropskim komesarom za okoliš, more i ribarstvo Karmenu Vellom.\nZvizdić će se u srijedu, 21. juna, susresti, u odvojenim susretima, sa zastupnicima Evropskog parlamenta Francom Bogovičem, Jasenkom Selimovićem i Ivanom Jakovčićem, zatim Grupom prijatelja BiH u Evropskom parlamentu, kao i zastupnicima u Evropskom parlamentu iz Republike Slovenije. Planiran je i susret s evropskim komesarom za proširenje i politike susjedstva Johannesom Hahnom.\nTrump: Sjeverna Koreja će jednog dana biti velika ekonomska nacija\nMladi nogometaši BiH danas gostuju u Albaniji\nCedevita izjednačila u finalu hrvatskog prvenstva\nPopulističke stranke traže smjenu italijanskog predsjednika\nJames predvodio Cleveland do novog finala NBA lige\nTrump: Sjeverna Koreja će jednog dana biti velika ekonomska nacija\tMladi nogometaši BiH danas gostuju u Albaniji Cedevita izjednačila u finalu hrvatskog prvenstva\tPopulističke stranke traže smjenu italijanskog predsjednika


Dodik: Red je da o svojim životima odlučujemo u miru i sami – mojKontakt portal – Radio Televizija Kontakt\n“Kada su već odlučili da potroše papir i da se oglase, članovi PIK-a imali su priliku da poruče svojim bošnjačkim partnerima da ne mogu graditi državu sa onima koje 25 godina pokušavaju razvlastiti, omalovažiti, a sada i direktno vrijeđati”, poručio je Dodik.\nNa pitanje Srne da prokomentariše zajedničku izjavu Upravnog odbora PIK-a, koju nije podržala Ruska Federacija, u kojoj su osudili “trenutni politički diskurs u čijem centru se nalazi mirna disolucija BiH”, Dodik je naglasio da Republika Srpska zadržava pravo da o budućnosti BiH razgovara i pregovara, ali ne sa članicama Upravnog odbora PIK-a već sa drugim entitetom i druga dva naroda, koji su prema Ustavu BiH konstitutivni.\n“Upravo nam Ustav BiH to garantuje, jer smo kao Republika Srpska strana potpisnica Dejtonskog sporazuma i potpisnica Aneksa 4 tog sporazuma, što je Ustav BiH, ali i svih drugih aneksa, uključujući i Aneks 10”, naveo je Dodik.\n“Jedna od njih je da su entiteti postojali i prije Dejtona, o čemu svjedoče ženevski i njujorški principi, koji su prethodili mirovnoj konfereniciji u Dejtonu, a dio su preambule Dejtonskog sporazuma. To znači da su entiteti postojali i bili prihvaćeni i prije kreiranja današnje BiH. Iz svega slijedi logičan i pravno utemeljen zaključak – ako je nešto postojalo prije dejtonske BiH, može i poslije”, istakao Predsjedavajući Predsjedništva BiH.\n“Republika Srpska i Federacija BiH su se razgraničile 1995. godine i to je činjenica koja se nekima danas možda ne dopada. Mi ostajemo privrženi ideji da o budućnosti BiH razgovaramo ipak sa Federacijom BiH a ne neizabranim stranim službenicima u Sarajevu. Tako propisuje sam Ustav, a tako je i logičnije. I mi i ljudi iz Federacije ovdje imamo životne mandate. Red je da o svojim životima u miru odlučujemo sami”, poručio je Dodik.\nUpravni odbor PIK-a u jučerašnjoj zajedničkoj izjavi, koju nije podržala Ruska Federacija, osudio je “trenutni politički diskurs u čijem centru se nalazi mirna disolucija BiH”.\nDom naroda prihvatio izmjene i dopune Zakona o strancima u BiH


Za sedam dana u RS 5.000 oboljelih od gripe | BL Portal\nZa sedam dana u RS 5.000 oboljelih od gripe\n23. Januara 2019. 13:47\nZa sedam dana u RS registrovano je 4.899 oboljelih od gripa i oboljenja sličnih gripu, što je, prema podacima Instituta za javno zdravstvo RS, više nego prethodnih godina.\nU institutu su istakli da su u zdravstvenim ustanovama u RS preminula tri pacijenta od posljedica teške akutne respiratorne infekcije, te da je od 14. do 20. januara u domovima zdravlja širom Srpske registrovan 3.351 pacijent s akutnom respiratornom infekcijom, dok je prijavljeno njih 1.500 s oboljenjima sličnim gripu. U istom periodu u Banjaluci, Prijedoru, Foči, Nevesinju i Trebinju hospitalizovano je 48 oboljelih od teške akutne respiratorne infekcije.\n– U tom periodu testiran je 31 pacijent, a kod njih 25 je utvrđen virus influence A(H1)pdm09. U ovoj sezoni od ukupnog broja testiranih virus je potvrđen kod 43 odsto slučajeva – podaci su Instituta za javno zdravstvo RS prema kojima je najviše pacijenata s oboljenjima sličnim gripu bilo u regiji Trebinja i Istočnog Sarajeva, dok je najviše slučajeva sa teškom respiratornom infekcijom prijavljeno u Univerzitetskom kliničkom centru RS i bolnici u Prijedoru. Najveći broj oboljelih koji su zatražili ljekarsku pomoć imao je od 30 do 64 godine, te iznad 65 godina starosti.\nNačelnica Službe za epidemiologiju u Institutu za javno zdravstvo Nina Rodić-Vukmir istakla je da se može očekivati porast broja oboljelih s obzirom na to da je počelo drugo polugodište u školama.\n– Vrlo je moguće da će doći do povećanja broja oboljelih kod osoba školskog uzrasta u odnosu na prethodne sedmice s obzirom na to da je počela nastava. Svake godine najveći broj oboljelih registrujemo tokom februara – rekla je Rodić-Vukmir.\nOna je istakla da je virus gripe A(H1)pdm09 prisutan u sjevernoj hemisferi već gotovo deset godina, te da je sadržan u vakcini protiv gripa, što je veoma značajno radi prevencije bolesti i koristi koje imaju svi oni koji su se vakcinisali ove sezone.\n– U institutu je ove sezone vakcinisano 1.600 osoba i vakcinacija se preporučuje svim osobama koje žele da smanje rizik obolijevanja od gripa – rekla je Rodić-Vukmir.\nU institutu su apelovali na građane da u narednom periodu skrate trajanje posjeta pacijentima u bolnicama i licima u staračkim domovima, te da izbjegavaju blizak kontakt s oboljelima.\nDom za starija lica “Sunce” u Rogatici, u kojem se nalazi više od 70 štićenika, zabranio je posjete s ciljem zaštite zdravlja korisnika od gripa. Srodnicima štićenika iz drugih opština posjeta će biti omogućena jednom dnevno u trajanju od maksimalno 20 minuta u posebnoj prostoriji.\nprimjenjivati mjere lične higijene, životnog i radnog prostora\nredovno prati ruke toplom vodom i sapunom\npokrivati usta maramicom prilikom kihanja i kašljanja\nGenjac: Prvo dogovor o NATO putu BiH, pa onda o Savjetu ministara\nPremijer RS razgovarao sa predsjednikom BORS-a Milomirom Savčićem


Održano takmičenje najmlađih atletičara | Palelive.com\nPočetna Regija Sokolac Održano takmičenje najmlađih atletičara\nSOKOLAC – Na sokolačkom stadionu danas se takmičilo oko 80 djece u okviru „IAAF dječije atletike“, škole atletike za najmlađe koja se već treću godinu održava u organizaciji Atletskog kluba /AK/ „Glasinac“.\nOve godine na stadionu Bara učestvovali su najmlađi atletičari iz AK „Istočno Novo Sarajevo“, „Novo Sarajevo“ iz Sarajeva i „Glasinac“ sa Sokoca.\nSamostalni i stručni saradnik za sport i fizičku kulturu u opštini Sokolac Vera Mijatović rekla je Srni da je „IAAF dječija atletika“ projekat Svjetske atletske organizacije /IAAF/ čiji je cilj da uključi što više djece širom svijeta prvenstveno u sport, a potom u atletiku.\nOn je navela da je koncept takmičenja najmlađih zamišljen tako da se kroz zabavu bave atletikom, te da kroz nove discipline otkriju neke od osnovnih aktivnosti, sprint, izdržljivost, skakanje, bacanje i dizanje na svim mogućim mjestima.\n„Ove atletske igre će pružiti djeci mogućnost da iskoriste prednosti bavljenja atletikom, radi unapređenja njihovog zdravlja, obrazovanja i samoispunjenja“, istakla je Mijatovićeva.\nGorana Cvijetić, koordinator projekata, u ime domaćina sokolačkog AK „Glasinac“, rekla je Srni da su djeca nba takmičenju podijeljena u pet grupa različitog uzrasta prema bojama, a danas su najbolje rezultate imala djeca u ekipi „zelenih“.\nOna je dodala da je pomoć pružila međunarodna organizacije „Vorld vižn“.\nTrener AK „Istočno Novo Sarajevo“ Dejana Samardžija rekla je da je škola atletike prilika da prvi treneri djeci pokažu osnovne sportske korake i discipline i da ih u svijet sporta uvedu kroz igru.\nČlan AK „Novo Sarajevo“ iz federalnog Sarajeva Vedad Đugum rekao je da je ovaj vid takmičenja veoma koristan i veoma je bitno da djeca osjete takmičarski duh, da se druže i upoznaju vršnjake iz drugih sredina.\nPrethodni članakZavršena manifestacija „Dani knjige“\nNaredni članakSvjetsko prvenstvo u ribolovu okupiće 250 učesnika


Tanjug 26. januara 2021. 16:30\nBEOGRAD – Prvog meseca važenja takozvanog trećeg moratorijuma, interesovanje za olakšice u otplati finansijskih obaveza je bilo malo, a u Udruženju banaka Srbije kažu da se bankama za olakšsice javilo oko jedan odsto klijenata.\n„Ono pokazuje da su prethodna dva moratorijuma dala dobre rezultate i da su i vremenski i sadržajno dobro osmišljeni“, ističe Vasić.\nPrema njegovim rečima, za pretpostaviti je da su se za olakšice najviše javili zaposleni u sektoru gradskog hotelijerstva jer su oni ispunjavali propisane uslove da su ili ostali bez prihoda ili da su im prihodi bili znatno smanjeni.\nOdluka Narodne banke Srbije kojom su dužnicima pogođenim pandemijom omogućene olakšice u otplati obaveza prema bankama stupila je na snagu 15. decembra prošle godine.\nPoslovne banke su u skladu sa propisanom obavezom bile dužne da na svojim internet stranicama do 22. decembra postave obaveštenja u vezi s olakšicama.\nZa razliku od prva dva moratorijuma treći su građani i firme morali sami da zatraže od banke.\nNjime su omogućene olakšice u servisiranju obaveza prema bankama građanima čija su primanja znatno pogođena pandemijom i privredi kojoj je iz istog razloga opao promet ili određeni period nije ni radila.


Više NOVIH firmi, ali više i UGAŠENIH - Lepa Reč\nHomeMagazinBiznisViše NOVIH firmi, ali više i UGAŠENIH\nLepa Reč Biznis, Ekonomija, Srbija\nU prvih sedam meseci osnovano je 27.339 privrednih subjekata, i to 5.468 privrednih društava i 21.871 preduzetnik, saopštila je Agencija za privredne registre.\nU toku ove godine osnovano je za 3,2 odsto više društava (5,296) i za 0,5 odsto preduzetnika manje (21.987) u poređenju sa istim periodom prošle godine, saopštio je APR.\nOd ukupnog broja osnovanih, elektronski se registrovalo 4,8 odsto subjekata, dok su ostali podneli dokumentaciju za registraciju „u papiru“.\nNajviše je osnovano preduzetnika registrovanih za računarsko programiranje, restorana i pokretnih ugostiteljskih objekata, konsultantske aktivnosti u vezi s poslovanjem i ostalim upravljanjem, frizerski i kozmetički saloni, usluge pripremanja i posluživanja pića i drumski prevoz tereta.\nZa prvih sedam meseci obrisano je 15.492 privredna subjekta, odnosno 2.139 privrednih društava i 13.353 preduzetnika, ili za 38 odsto više društava (1.548) i za 2,4 odsto preduzetnika više (13.043) nego u istom periodu lane.\nPorast broja obrisanih društava je posledica prinudne likvidacije, koja je sprovedena po službenoj dužnosti nad privrednim društvima koja nisu podnosila finansijske izveštaje dve uzastopne godine koje su prethodile 2017. godini, u skladu sa Zakonom o privrednim društvima.\nKako navodi APR, među ugašenima, najviše je privrednih društava koja su bila registrovana za obavljanje delatnosti nespecijalizovane trgovine na veliko, konsultantske aktivnosti u vezi s poslovanjem i ostalim upravljanjem, dok je među obrisanim preduzetnicima bilo najviše restorana i pokretnih ugostiteljskih objekata, kafića i barova, trgovina na malo u nespecijalizovanim prodavnicama, taksi prevoznika, frizerskih i kozmetičkih salona.\nKako se najlakše izboriti sa ekstremnim vrućinama\nDanas pričamo o tome zašto muškarci varaju. Iako tekst pišem iz ugla žene, biće tu i činjenice koje su stručnjaci potvrdili. Iako često osuđujemo prevaru, istina je da su prevare česte i da je mnogo [...]\nKako održati vezu ili brak


Ðukanović: SPC - perjanica velikosrpskog nacionalizma - Top Portal\nNaslovnica Vijesti Regija Ðukanović: SPC – perjanica velikosrpskog nacionalizma\nÐukanović: SPC – perjanica velikosrpskog nacionalizma\n1. октобра 2020. 8:04\nPredsjednik Crne Gore Milo Ðukanović izjavio je u srijedu uveče da je Srpska pravoslavna crkva „perjanica velikosrpskog nacionalizma“ i da zajedno sa, kako je kazao, nacionalističkom opozicijom hoće da „posrbi“ Crnu Goru.\n„SPC je u kontinuitetu pokušavala da potre državni i nacionalni i kulturni identitet Crne Gore, da bi zapravo posrbila Crnu Goru, želeći sebe da predstavi starijom od Crne Gore i zaslužnom za nastanak Crne Gore“, ocijenio je sinoć Ðukanović u emisiji Presing na N1.\nUpitan zašto sveštenici Srpske pravoslavne crkve posreduju u formiranju nove vlade, predsjednik Crne Gore je odgovorio: „Zbog toga što je osnovna ideja te politike ideja posrbljavanja Crne Gore“.\nPrema njegovim riječima, od vremena obnove crnogorske nezavisnosti, Demokratska partija socijalista insistira na novom sistemu vrijednosti, na građanskoj državi Crnoj Gori uprkos, kako je rekao, čestim pokušajima „prosrpske opozicije“ da ustavno preformuliše Crnu Goru.\n„Kao što znate, u ustavu je zapisano da je Crna Gora građanska, a prosrpska opozicija je tražila da se Crna Gora definiše kao država srpskog i crnogorskog naroda. Pored toga, insistiramo na multietničkoj demokratiji, odnos prema manjinama te nacionalističke opozicije – znate. Imali ste prilike da neke od tih slika vidite u prvim danima nakon izbora“, rekao je Ðukanović.\nDodao je da „nasuprot tome nacionalistička opozicija u kontinuitetu, a posebno u predizbornoj kampanji potpomognuta Srpskom pravoslavnom crkvom je željela da Crnu Goru odvrati od tih vrijednosti“.\nTa politika, kaže, uporno insistira da je Crna Gora srpska država koja bi morala biti u okviru strateških, bezbjednosnih i spoljnopolitičkih interesa Rusije. Ta politika je, kako dodaje, u svojoj retorici i tokom kampanje insitirala da je NATO „četvrti rajh“, da je evropska civilizacija – civilizacija trulih vrijednosti i da zbog toga Crna Gora griješi kada insistira na ostvarivanju članstva u Evropskoj uniji.\n„Jasno je potpuno da je udarna pesnica takve politike u ime velikosrpskog nacionalizma i ruskih imperijalnih interesa na Balkanu bila Srpska pravoslavna crkva i otuda je logičan odgovor na pitanje: sveštenici SPC su djelovali i dalje djeluju u skladu s tim nacionalističkim interesima i interesima za identitetsko potiranje Crne Gore“, smatra Ðukanović.\nOn tvrdi i da je prisutan pokušaj rehabilitacije velikodržavnih projekata na prostoru zapadnog Balkana, od kojih je „inicijalni projekat Velike Srbije“. Kaže da ta ideja ima podršku ne samo nacionalističkih krugova iz Beograda.\nO navodnim poslovnim vezama s predsjednikom Srbije Aleksandrom Vučićem, Ðukanović kaže da nikada nikakve poslovne i bilo kakve interese, mimo javnih interesa iz pozicije premijera Crne Gore ili predsjednika Crne Gore nije imao i nema, niti sa predsjednikom Vučićem, ni sa bilo kojim drugim državnikom sa kojim se sretao.\nPrethodni članakSrbin u Švajcarskoj pao kroz prozor bordela i poginuo\nNaredni članakEksplodirao bojler u stanu, sedmoro povrijeđenih\nĆurić – Pacijent kome je potrebno bolničko liječenje mora biti hospitalizovan,...\nProcurili podaci o 47.000 korisničkih računa u Hrvatskoj\nKonobaru sedam mjeseci zatvora zbog napada na komunalnog inspektora


Savet i uprava za prava deteta - predlozi MODS za izradu ekspozea mandatara - Mreža organizacija za decu Srbije\nFinansijska podrška • Obrazovanje • Saopštenja • Socijalna zaštita • Zaštita od nasilja\nMreža organizacija za decu Srbije (MODS) uputila je mandataru za sastav Vlade Republike Srbije, gospodinu Aleksandru Vučiću, prilog za izradu ekspozea u kom je izrazila očekivanje da će oblast prava deteta zauzeti visoko mestu među prioritetima nove Vlade. U pisanom prilogu dostavljenom mandataru, MODS je ukazao na konkretne mere koje bi nova Vlada trebalo da preduzme u cilju unapređenja položaja dece, koja čine 17 odsto ukupne populacije Srbije sa tendencijom opadanja.\nMODS smatra da bi nova Vlada trebalo da osnaži institucionalni okvir za vođenje politike u oblasti prava deteta i to formiranjem Saveta za prava deteta, kao savetodavnog i međuresornog koordinacionog tela Vlade, kao i Uprave za prava deteta, organa uprave u sastavu ministarstva nadležnog za socijalna pitanja.\nU pogledu daljeg razvoja normativnog okvira za ostvarivanje prava deteta, MODS je pozvao novu Vladu da usvoji Nacionalni plan akcije za decu, Nacionalnu strategiju za prevenciju i zaštitu dece od nasilja, odnosno da sprovede reviziju Opšteg i posebnih protokola za zaštitu dece od nasilja, zlostavljanja i zanemiravanja. Predloženo je i da se Narodnoj skupštini upute na usvajanje Predlog zakona o zaštiti prava deteta i Predlog zakona o potvrđivanju Fakultativnog protokola uz Konvenciju o pravima deteta o proceduri podnošenja pritužbi Komitetu za prava deteta.\nPrema podacima UNICEF-a, indikatori zdravstvenog stanja dece ukazuju da za 20 odsto dece nije izvršena pravovremena i odgovarajuća imunizacija, blizu 30 odsto dece mlađe od 5 godina nema pravilnu ishranu, dok je 40 odsto dece izloženo nasilnim metodama vaspitanja kod kuće. Deca sa smetnjama u razvoju imaju otežan pristup zdravstvenim i obrazovnim ustanovama, a 80 odsto dece u institucionalnom smeštaju spada upravo u ovu kategoriju. Više od 6000 dece je trenutno odvojeno od roditelja i nalazi se u sistemu alternativnog staranja, ali taj broj nastavlja da raste. Romska deca, naročito romske devojčice, zaostaju za opštom populacijom dece po svim socio-ekonomskim indikatorima. Svega 15 odsto romskih devojčica pohađa srednju školu, dok 57 odsto njih sklopi brak pre navršenih 18 godina života.\nOvo su samo neki od razloga zbog kojih je MODS, u svom obraćanju, pozvao mandatara za sastav Vlade da učini presedan i već u samom ekspozeu izdvoji ostvarivanje prava deteta kao posebno područje u radu nove Vlade.\nMODS poziva novu Vladu Republike Srbije da posveti posebnu pažnju smanjenju nejednakosti između različitih grupa deca i preduzme mere usmerene ka rešavanju brojnih problema koja stoje na putu ostvarivanja prava sve dece – prava da se bez diskriminacije pravilno igraju, razvijaju, obrazuju i rastu, odnosno da svoje detinjstvo provode dostojanstveno, bezbedno, zdravo i srećno.\nMODS-ov prilog za izradu ekspozea možete pogledati OVDE.\nGostovanje Saše Stefanović u Temi jutra


Kostreš: Nećemo u političke blokove | Autonomija\nZamenik predsednika Lige socijaldemokrata Vojvodine Bojan Kostreš kaže da ta stranka može da sarađuje i sa strankama levice i s regionalistima, ali da se ipak neće utopiti ni u jedan od dva politička bloka čije se formiranje najavljuje paralelno s početkom procesa preregistrovanja političkih stranaka. On je za „Dnevnik“ izjavio da je LSV spreman za preregistraciju i da su u tom pogledu već obavljene sve pripremne radnje, te da će ta aktivnost početi u septembru.\nPo njegovim rečima, u Ligi ni ne razmišljaju o tome da se udružuju sa srodnim političkim partijama, iako očekuju da će preregistracija dovesti do ukrupnjavanja političke scene, što se nazire i iz aktuelnih pregrupisavanja na socijaldemokratskom bloku, kao i iz najava o prerastanju G17 plus u stranku regiona.\n– Smatramo da je neophodno da postoji stranka kao što je Liga i ne razmišljamo o tome da postanemo deo neke velike ili nove stranke. Naime, teško da će nakon ove preregistracije opstati još neka stranka građanske provenijencije koja deluje u Vojvodini i zalaže se za punu autonomiju. Zato ćemo nastaviti da delujemo samostalno, ali uvek ćemo biti spremni za saradnju s drugim strankama koje imaju sličnu programsku orijentaciju, a tu mislim i na partije socijaldemokratske opcije i na partije koje se zalažu za regionalizaciju i decentralizaciju Srbije – kazao je Kostreš.\nOn smatra da će preregistracija umnogome izmeniti političku mapu Srbije, jer će nestati mnoge autentične regionalne stranke. Po njegovim rečima, jedine autentične regionalne stranke koje će nastaviti da funkcionišu, uz LSV, biće Savez vojvođanskih Mađara i sandžačke partije. Ipak, Kostreš ocenjuje da je formiranje stranačkih blokova sasvim logično, s tim da, kako kaže, ipak ne bi bilo dobro da se politička scena svede na samo dve velike stranke, odnosno bloka.\n– Logično je da se u Srbiji formira i levi blok, a videćemo kako će se realizovati politički projekat G17 plus o formiranju stranke regiona, pošto regionalne partije moraju biti autentične i ne mogu se osnivati iz Beograda – napominje Kostreš.


Prestupnici uz pomoć Saudijske Arabije dobijaju lažne pasoše i bježe iz SAD-a\nNaslovnica Društvo Prestupnici uz pomoć Saudijske Arabije dobijaju lažne pasoše i bježe iz SAD-a\nNajmanje 17 saudijskih državljana koji su počinili krivična djela na području Sjedinjenih Američkih Država i Kanade napustilo je te zemlju uz pomoć države Saudijske Arabijem koja im je platila kauciju i obezbijedila lažne pasoše, objavili su američki mediji.\nAmerički CNN je objavio da je 20-godišnji saudijski student, uslijed vožnje prekomjernom brzinom u saveznoj državi Oregan, usmrtio 16-godišnjeg američkog državljanina.\nIako je zatraženo da se saudijskom studentu sudi za krivično djelo ubistva, on je pušten na slobodu nakon kaucije koju je uplatila Saudijska Arabija, a potom je nestao prije nego što je izveden pred sud.\nBez pokretanja sudskog procesa\nAnadolija prenosi kako američki zvaničnici vjeruju da je student, uz pomoć ambasade ili konzulata Saudijske Arabije, došao do lažnog pasoša te privatnim avionom napustio zemlju.\nNavedeno je kako je Saudijska Arabija na ovaj način spasila sudskog procesa najmanje 17 svojih državljana koji su počinili krivična djela u SAD-u i Kanadi te ih povukla u zemlju bez da je u SAD-u protiv njih pokrenut sudski proces.\nSAD vjeruje da su pomenute osobe zemlju napustile uz pomoć Saudijske Arabije, a riječ je o osobama koje se terete za krivična djela kao što su saobraćajna nesreća, silovanje, seksualno uznemiravanje i dječija pornografija.\nPrethodni članakGašenjem Olimpijskog plamena danas završava EYOF 2019\nSljedeći članakKrupljanka postala majka u 46. i uživa u bračnoj sreći sa 19 godina starijim Feručom


Zabrinjavajuće upozorenje vlasnicima pametnih telefona: Hakerski napadi na mobilne uređaje sve su češći, mogu da vam unište život\nBiocoded je aplikacija koja vam omogućava trenutno najviši mogući stupanj zaštite tokom komunikacije. Ova aplikacija poseduje dvostruki zaštitni protokol koji vam omogućava potpuno bezbednu komunikaciju. Biocoded aplikacija je proverena i odobrena od strane nezavisnih bezbednosnih agencija. Dok koristite ovu aplikaciju vaše poruke i pozivi su enkriptovani, a najzanimljivija opcija u okviru Biocoded aplikacije su kriptovan "group chat" i vremenski ograničene samo-uništavajuće poruke. Praktično svi podaci koje pošaljete ili razmenite u okviru ove aplikacije su potpuno zaštićeni i niko im ne može pristupiti čak iako vam ukradu telefon ako imate podatke zaključane unutar ove aplikacije.\n( Izvor: Kurir.rs / Zimo.dnevnik.hr )\nTAGOVI: BiocodedBiocoded aplikacija\nDUGO JE SKRIVAO PRIVATNOST, A SADA JE REŠIO DA PROGOVORI O SVEMU: Goran "OK Bend" otvorio dušu i otkrio sve detalje ljubavne priče sa suprugom Slavicom!


RTCG - Radio Televizija Crne Gore - Nacionalni javni servis :: Ekonomija :: Deficit budžeta za dva mjeseca 60 miliona\nMINISTARSTVO FINANSIJA 21. 04. 2020. 21:07 >> 21:07 0\nDeficit budžeta za prva dva mjeseca ove godine iznosio je 60 miliona eura ili 1,19 odsto bruto domaćeg proizvoda (BDP) i bio je 61,6 odsto manji u odnosu na planirani, pokazuju podaci Ministarstva fnansija.\n„Deficit budžeta je u odnosu na isti prošlogodišnji period veći za 13,3 miliona eura ili 28,5 odsto“, navodi se u dokumentu Ministarstva o izvršenju budžeta za prva dva ovogodišnja mjeseca.\nPrihodi budžeta su u januaru i februaru iznosili 214,1 milion EUR ili 4,26 odsto procijenjenog BDP-a. Primici su u odnosu na plan bili veći 1,4 miliona odnosno 0,7 odsto.\n„U odnosu na isti period prošle godine prihodi su manji 9,7 miliona eura ili 4,3 odsto, prevashodno zbog velikog iznosa jednokratnih donacija iz prošlogodišnjeg januara“, objasnili su iz Ministarstva.\nNajznačajniji rast u odnosu na isti period prošle godine zabilježili su prihodi od akciza koji su naplaćeni u iznosu od 32,9 miliona eura, što predstavlja rast od 16,1 odsto, a rezultat je značajnog rasta naplate akciza na duvan.\n„Kada su u pitanju prihodi od poreza na dodatu vrijednost (PDV), uprkos činjenici da je bruto naplata prihoda značajno rasla, neto prihodi po ovom osnovu su uslijed velikog povraćaja manji jedan odsto“, precizira se u dokumentu.\nKao posljedica smanjenja stope doprinosa za zdravstveno osiguranje na teret poslodavca za dva procentna poena od jula prošle godine, ukupni doprinosi su zabilježili blagi pad od 0,1 odsto.\nIz Ministarstva su kazali da su izdaci budžeta u prva dva mjeseca iznosili 274,1 milion eura ili 5,45 odsto BDP-a i u odnosu na planirane manji su 94,6 miliona eura, odnosno 25,7 odsto.\n„U poređenju sa istim periodom prošle godine, izdaci budžeta su ostvareni u većem ukupnom iznosu od 3,6 miliona eura ili 1,3 odsto“, kazali su iz Ministarstva.\nU strukturi izdataka, tekući izdaci ostvareni su na nivou od 116,2 miliona EUR i manji su za 28,8 miliona ili 19,9 odsto u odnosu na plan.\n„Imajući u vidu da su troškovi nabavke roba i usluga uslovljeni završetkom tenderskih procedura, samim tim, niža realizacija rashoda za materijal i usluge uticala je na nižu realizaciju tekućih izdataka“, objasnili su iz Ministarstva.\nKapitalni izdaci realizovani su u iznosu od 13,1 milion eura, što je 71,5 odsto manje od planiranih, odnosno 63,4 odsto manje u odnosu na prošlu godinu.\nKapitalni budžet je u prva dva mjeseca ove godine realizovan u ukupnom iznosu od 9,3 miliona eura, što je za 29 miliona manje od plana.\n„Vremenske prilike koje uslovljavaju implementaciju projekata i tenderske procedure koje su uslov za otpočinjanje radova uticale su na niže ostvarenje kapitalnog budžeta. Najveći procenat ostvarenja kapitalnog budžeta opredjeljuje dinamika izvođenja radova na izgradnji prioritetne dionice auto-puta i povlačenja sredstava po tom osnovu“, zaključuje se u dokumentu.\nMinistarstvo finansija Budžet


Lobiranje « ENS\nŽelimo da aktivan i kritički odnos prema kulturnoj baštini postane prioritet na evropskom nivou, i svakako u Srbiji.\nKroz aktivnosti lobiranja i zagovaranja vodimo brigu o kulturnoj baštini, promovišemo održivi razvoj i standarde kvaliteta kako u urbanističkom, tako i u ruralnom planiranju, jer smatramo da je aktivan odnos prema nasleđu sastavni deo poboljšanja kvaliteta života, i dugoročnog društvenog, kulturnog i ekonomskog razvoja.\nUz Evropsku Uniju, Savet Evrope i UNESCO, nastojimo da pokrenemo javno mnjenje kako se kulturna baština ne bi zloupotrebljavala i marginalizovala i time utičemo na aktuelna politička strujanja, kako na nacionalnom, tako i na širem evropskom nivou.\nLOBIRANJE U SRBIJI\n- Učešće u pisanju i promovisanju Subotičke deklaracije za očuvanje nasleđa od neplanskog građevinskog razvoja i kampanji Spasimo Suboticu\n- Učešće u konsultacijama povodom revitalizacije starog gradskog jezgra grada Pančeva\nLOBIRANJE NA EVROPSKOM NIVOU\nEvropa Nostra ima stalnu kancelariju za aktivnosti lobiranja i zagovaranja u Briselu, kroz koju se stvaraju mreže partnerstava zajedničke strategije i komentari na dokumenta, programe i regulacije Evropske Unije koje se tiču baštine:\n- Održavanjem susreta sa predstavništvima kako evropskih tako i međunarodnih organizacija aktivnih na polju baštine, zajedno ojačavamo glas kulturne baštine u Evropi;\n- Akitvno doprinosimo inicijativi “Etiketa evropske baštine” i predlozima Komisije;\n- Doprinos savetovanjima Evropskog saveta povodom Zelenog papira za kulturu i kreativne industrije;\n- Učešće u brojnim evropskim diskusijama od značaja za kulturnu baštinu Brisela i Evrope uopšte;\n- Angažovanje stručnjaka pri okruglom stolu Zajedničke poljoprivredne stranke za reformu pod udruženim nazivom “Evropski živi pejzaži: Kulturna baština kao sila ruralnog razvoja”.


Tanjug 2. februara 2021. 16:53\nBEOGRAD – Radovi u Skadarliji obavljaju se pod nadzorom Zavoda za zaštitu spomenika kulture Grada Beograda, a ugostiteljima koji tu privređuju biće omogućeno da što pre nastave da se bave svojom delatnošću, kaže predsednik opštine Stari grad Radoslav Marjanović.\nPodsetio je da je u toku završna, treća faza rekonstrukcije Skadarlije na potezu od ugla sa Zetskom do ugla sa Gospodar Jevremovom.\nNaveo je da je u prethodnom periodu rekonstruisan gornji i donji deo Skadarske ulice, kao i prilazne ulice – Emilijana Joksimovića, deo Simine i kompletna Zetska ulica, kao i ulica Strahinjica bana, na potezu do Skadarske.\n„Ovo je praktično poslednji deo koji je ostao da se završi i koji predstavlja samo srce Skadarlije. On do sada nije rađen i koristimo period pre turističke sezone, vreme dok smo još u pandemiji da se centralni deo potpuno obnovi, da se zameni vodovodna, kanalizaciona i elektromreža, kao i javna rasveta“, rekao je Marjanović za televiziju Prva, navodi se u saopštenju Gradske uprave.\nDodao je da će, završetkom centralnog dela Skadarske ulice, ceo taj potez biti potpuno obnovljen i spreman da ponovo dočeka turiste.